***ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ***

**2022-2024**

**ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԱՅԻՆ ԾՐԱԳՐԻ**

**ԵՎ 2022**

**ԹՎԱԿԱՆԻ ԲՅՈՒՋԵՏԱՅԻՆ ՖԻՆԱՆՍԱՎՈՐՄԱՆ ՀԱՅՏ**

**1. ԶԱՐԳԱՑՄԱՆ ՄԻՏՈՒՄՆԵՐԸ ՆԱԽՈՐԴՈՂ ՄԻՋՆԱԺԱՄԿԵՏ ՀԱՏՎԱԾՈՒՄ**

Նախորդող միջնաժամկետ հատվածում նախարարության գործունեությունն ուղղված է եղել օրենսդրական դաշտի կատարելագործմանը, ծառայողական գործունեության թափանցիկության ապահովմանը, կոռուպցիոն ռիսկերի նվազեցմանը, դատաիրավական, մարդու իրավունքների, քրեակատարողական, պրոբացիոն ոլորտների բարեփոխմանը:

Իրականացվել են Հայաստանի Հանրապետության դատական և իրավական բարեփոխումների 2019-2023 թվականների ռազմավարությունից բխող և կատարման ենթակա մի շարք միջոցառումներ, որոնք ուղղված են անկախ դատական համակարգի ստեղծմանը՝ բարեվարքության մեխանիզմների շարունակական կատարելագործման միջոցով, դատավորների գույքի հայտարարագրման մեխանիզմների կատարելագործմանը և կարգապահական վարույթների բարելավմանը, դատարանների ծանրաբեռնվածության նվազմանը՝ վարչական գործերով պարզեցված վարույթի ներդրման, ինչպես նաև էլեկտրոնային արդարադատության միասնական համակարգի ներդրման ու կիրառման, դատարաններում գործող էլեկտրոնային կառավարման համակարգերի արդիականացման և այլընտրանքային վեճերի լուծման (արբիտրաժի) մեխանիզմների ներդրման միջոցով:

Մշակվել և միջազգային փորձաքննության են ուղարկվել դատական համակարգի անկախության ապահովմանն ու կոռուպցիայի դեմ պայքարին, այդ թվում ապօրինի ձեռքբերված գույքի վերադարձին միտված օրենսդրական նախագծերի խոշոր փաթեթներ, ձևավորվել և գործում է Սահմանադրական բարեփոխումների մասնագիտական հանձնաժողովը։

Ապահովվում են e-draft.am, e-register.am, e-civil, e-notary, azdarar.am և այլ էլեկտրոնային հարթակների ընթացիկ սպասարկման աշխատանքներ, իրականացվել են նորմատիվ իրավական ակտերի հրապարակման միասնական (arlis) կայքի արդիականացման աշխատանքներ, որի ներդրմամբ նախատեսվում է թվայնացնել նորմատիվ իրավական ակտերի նախագծերի մշակումը, նվազեցնել թղթային եղանակով փաստաթղթաշրջանառությունը, բարելավել նորմատիվ իրավական ակտերի նախագծման գործընթացը, մշակվել են էլեկտրոնային սնանկության համակարգի, Հարկադիր կատարումն ապահովող ծառայության էլեկտրոնային համակարգի, ինչպես նաև Նոտարի կողմից էլեկտրոնային եղանակով կնքված գործարքների վավերացման, անհրաժեշտ փաստաթղթերի փոխանակման էլեկտրոնային համակարգի տեխնիական առաջադրանքները, ուսումնասիրվել են նախարարության մի շարք էլեկտրոնային համակարգերի խնդիրները և զարգացման ուղղությունները: Իրականացվել են նաև Հանրային կառավարման բարեփոխումների ռազմավարության շրջանակներում պետական ծառայությունների ոլորտի արդիականացման աշխատանքներ:

2020 թվականին մշակվել և Ազգային ժողով է ներկայացվել ««Պետական տուրքի մասին» օրենքում և հարակից օրենքներում փոփոխություններ և լրացումներ կատարելու մասին» օրենքի նախագիծը, որով առաջին հերթին առաջարկվում է բարձրացնել առաջին ատյանի ընդհանուր իրավասության դատարան ներկայացվող հայցադիմումների համար տուրքը՝ դրամական պահանջների դեպքում 2-ից բարձրացվելով 3 տոկոս, իսկ ոչ դրամական պահանջներով՝ բազային տուրքի 4-ապատիկից 20-ապատիկի չափով: Նվազագույն չափով պետական տուրք է սահմանվել նաև վճարման կարգադրությունների համար: Փոփոխության են ենթարկվել նաև հատուկ վարույթների գործերի գծով սահմանված պետական տուրքի դրույքաչափերը: Վերանայվել են նաև վերաքննիչ և վարչական բողոք ներկայացնելու համար Տուրքի դրույքաչափերը՝ դրամական պահանջների դեպքում 3-ից դառնալով համապատասխանաբար 4 և 5 տոկոս: Սնանկության դատարան դիմում ներկայացնելու համար տուրքի դրույքաչափերը նույնպես բարձրացվել են: Վարչական դատավարության շրջանակներում նախատեսվել են տուրիք աստիճանական աճող դրույքաչափեր՝ կախված վիճարկվող վարչական ակտի դրամական պատասխանատվության արժեքից:

«Հայաստանի Հանրապետության դատական և իրավական բարեփոխումների 2019-2023 թվականների ռազմավարության և դրանից բխող գործողությունների ծրագրերը հաստատելու մասին» 2019 թվականի հոկտեմբերի 10-ի N 1441-լ որոշմամբ հաստատված գործողությունների ծրագրերի կատարման ենթակա ընդհանուր 37 գործողությունից կատարված է 17, մասնակի է կատարված 18 և կատարված չէ 2 գործողություն:

Միջնաժամկետ կտրվածքում իրականացվել են 2019 թվականին հաստատված Հայաստանի Հանրապետության հակակոռուպցիոն ռազմավարությունը և դրա իրականացման 2019-2022 թվականների միջոցառումների ծրագրով նախատեսված միջոցառումները:

Հակակոռուպցիոն ռազմավարության իրականացումն ապահովելու նպատակով նախորդող միջնաժամկետ հատվածում մասնավորապես կատարվել են հետևյալ աշխատանքները.

* «Կոռուպցիայի կանխարգելման հանձնաժողովի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի ընդունման արդյունքում ձևավորվել է Կոռուպցիայի կանխարգելման հանձնաժողովը, որը հանդիսանում է կոռուպցիայի կանխարգելման և հակակոռուպցիոն կրթական ծրագրերի իրականացման հարցերով իրավասու ինքնավար մարմին: Ներդրվել է **Կոռուպցիայի կանխարգելման հանձնաժողովի կողմից** ուսումնասիրությունների համար անհրաժեշտ գործիքակազմ, բարելավվել են առկա գործիքակազմերը, օրենսդրական հիմքով հասանելիություն է տրվել պետական տվյալներին, շտեմարաններին, ինչպես նաև ֆինանսական տեղեկություններին, փոփոխվել և բարելավվել է ԿԿՀ անդամների ընտրության ընթացակարգը, հստակեցվել են մի շարք հասկացություններ և բարելավվել են ԿԿՀ-ի կողմից ուսումնասիրությունների իրականացման կարգավորումները:
* Հայաստանի Հանրապետությունում կոռուպցիոն իրավախախտումների բացահայտումը, կոռուպցիոն հանցագործությունների քննությունը ավելի արդյունավետ դարձնելու՝ այն մասնագիտացված, անկախության երաշխիքներով օժտված հակակոռուպցիոն մարմնի միջոցով իրականացնելու նպատակով միջազգային փորձի վերլուծության արդյունքում մշակվել են և Ազգային ժողովի կողմից 2-րդ ընթերցմամբ և ամբողջությամբ ընդունվել է «Հակակոռուպցիոն կոմիտեի մասին» ՀՀ օրենքի և հարակից օրենքներում փոփոխություններ և լրացումներ կատարելու մասին օրենքները։ Զուգահեռաբար աշխատանքներ են տարվում Հակակոռուպցիոն կոմիտեի շենքային պայմանների ստեղծման ուղղությամբ:
* Միջազգային փորձի վերլուծության արդյունքում ՀՀ արդարադատության նախարարության կողմից մշակվել և Ազգային ժողովի կողմից 1-ին ընթերցմամբ ընդունվել է ««Հայաստանի Հանրապետության դատական օրենսգիրք» սահմանադրական օրենքում փոփոխություններ և լրացումներ կատարելու մասին» օրենքի նախագիծը և հարակից օրենքներում փոփոխություններ և լրացումներ կատարելու մասին օրենքների նախագծերը, որոնցով նախատեսվում է մասնագիտացված Հակակոռուպցիոն դատարանի ստեղծումը և կոռուպցիոն հանցագործությունների գործերը քննող դատավորների նշանկման և վերջիններիս գործունեության իրավահարաբերությունների կարգավորումը: Զուգահեռաբար աշխատանքներ են իրականացվում Հակակոռուպցիոն դատարանների տեղակայման խնդիրները լուծելու նպատակով:
* Բարելավվել են հայտարարագրման համակարգի կառուցակարգերը: Ներդրվել է իրավիճակային հայտարարագրի ինստիտուտը, որը թույլ կտա Կոռուպցիայի կանխարգելման հանձնաժողովին 3-րդ անձից ևս հայտարարագիր պահանջել:
* Միևնույն ժամանակ, ՀՀ արդարադատության նախարարության կողմից մշակվել, հանրային քննարկման և շահագրգիռ մարմինների քննարկմանն է ներկայացվել օրենսդրական փաթեթը, որը միտված է բոլոր իրավաբանական անձանց իրական սեփականատերերի բացահայտելիության բարձրացմանը՝ էլեկտրոնային համակարգի ներդրման և տեղեկատվական համապարփակ բազայի ստեղծման միջոցով, որը լինելու է հրապարակային (բացառությամբ անձնագրային տվյալների): Զուգահեռաբար աշխատանքներ են տարվում սեփականատերերի (շահառուների) էլեկտրոնային հարթակը գործարկելու ուղղությամբ:
* 2019 թվականի մայիսից գործարկվել է Ազդարարման միասնական էլեկտրոնային հարթակը: Ըստ վիճակագրության՝ Ազդարարման միասնական էլեկտրոնային հարթակի միջոցով 2020 թվականի ընթացքում իրականացված ազդարարումների քանակը կազմել է 140:

ՀՀ քրեակատարողական և պրոբացիայի ոլորտի 2019-2023թթ․ ռազմավարության նպատակն է միջազգային չափանիշներին համապատասխան քրեակատարողական և պրոբացիայի համակարգի կայացումը, պատժողական քաղաքականությունից անցումը վերականգնողական արդարադատության, քրեական պատիժների ոլորտում վերականգնողական արդարադատության սկզբունքների արմատավորումը, պատժի նպատակների արդյունավետ իրացումը, քրեական ենթամշակույթի հաղթահարումը, քրեակատարողական և պրոբացիայի համակարգում կոռուպցիայի հաղթահարումը, կրկնահանցագործության նվազեցումը, հասարակական անվտանգության ապահովումը:

Պահման պայմանների բարելավման և քրեակատարողական հիմնարկների օպտիմալացման շրջանակներում նախատեսվում է՝

Ø Փակել «Նուբարաշեն» և «Դատապարտյալների հիվանդանոց» քրեակատարողական հիմնարկները և կառուցել շուրջ 1200 լրակազմ ունեցող քրեակատարողական նոր հիմնարկ:

Ø Փակել «Գորիս» քրեակատարողական հիմնարկը և կառուցել 350 լրակազմ ունեցող քրեակատարողական նոր հիմնարկ:

Ø«Երևան-Կենտրոն» քրեակատարողական հիմնարկը Ազգային անվտանգության ծառայության վարչական շենքից տեղափոխել նախկին «Էրեբունի» քրեակատարողական հիմնարկի մասնաշենք:

Ø Փակել «Հրազդան» քրեակատարողական հիմնարկը և «Սևան» քրեակատարողական հիմնարկի վարչական տարածքում կառուցել «Հրազդան» քրեակատարողական հիմնարկի համար սահմանված լրակազմով՝ փակ, կիսափակ ռեժիմների և կալանավորվածների պահելու վայր, այդ թվում՝ կալանք պատժատեսակի համար նախատեսված մասնաշենք:

Ø «Արմավիր» քրեակատարողական հիմնարկում ապահովել օդափոխության համակարգ, ինչպես նաև զարգացնել բժշկական ստացիոնարի կարողությունները:

Պահման պայմանների բարելավման համատեքստում կարևորվում է քրեակատարողական հիմնարկներում պահվող հաշմանդամություն ունեցող անձանց մատչելի միջավայրով (թեքահարթակներ, բազրիքներ, համապատասխան սանհանգույցներ և այլն) և խելամիտ հարմարեցումներով (տեսողության, լսողության և խոսքի խնդիրներ ունեցող անձանց համար վերականգնման տեխնիկական միջոցներ և այլ օժանդակ պարագաներ) ապահովելու հրամայականը:Քրեական ենթամշակույթի դեմ պայքարի շրջանակներում Ազգային ժողովի կողմից ընդունվել է «Հայաuտանի Հանրապետության քրեական օրենսգրքում փոփոխություններ և լրացումներ կատարելու մաuին» օրենքի նախագիծը, որով քրեականացվել է քրեական աստիճանակարգությանն առնչվող արարքները:

Օրենսդրական բարեփոխումների արդյունքում բարելավվել են քրեակատարողական ոլորտում պատժախուց տեղափոխված անձանց իրավունքները և դրանց սահմանափակման կառուցակարգերը համապատասխանեցվել են Սահմանադրական դատարանի որոշման պահանջներին: Կատարելագործվել է ազատությունից զրկված անձանց իրավունքների իրացման մեխանիզմները, այդ թվում՝ արտաքին աշխարհի հետ հաղորդակցման իրավունքի երաշխավորման նպատակով տեսազանգի ներդրման, կալանավորված անձանց երկարատև տեսակցություն տրամադրելու հնարավորության նախատեսման միջոցով:

Բանտային առողջապահության ոլորտում կատարված բարեփոխումների արդյունքում ստեղծվել են անհրաժեշտ երաշխիքներ և կառուցակարգեր՝ կալանավորված անձանց և դատապարտյալների առողջության պահպանման իրավունքի արդյունավետ իրացման և երաշխավորման համար: Քրեակատարողական ծառայությունից անկախ ստեղծված «Քրեակատարողական բժշկության կենտրոն» ՊՈԱԿ-ը 2019 թվականի սեպտեմբերից արդեն իսկ սկսել է ծավալել իր գործունեությունը:

2020 թվականի հունիսի 1-ից սկսված ՀՀ ԱՆ **բոլոր քրեակատարողական հիմնարկներում** անազատության մեջ պահվող անձանց սննդի տրամադրման գործընթացն իրականացվում է մասնավոր ընկերության կողմից: **Պատրաստի սննդից օգտված շահառուների թվաքանակը կազմել է 100%, որն ինքնին հանգեցրել է փոխանցվող հանձուքների թվի նվազմանը, ինչի արդյունքում թեթևացել է նաև անազատության մեջ պահվող անձանց հարազատների հոգսը:**

Քրեակատարողական հիմնարկներում պահվող անձանց սննդի ապահովման գործառույթը մասնավոր կազմակերպություններին պատվիրակելու հաշվին հնարավոր է դարձել էականորեն բարձրացնել պետության կողմից մատուցվող ծառայությունների որակը` դրանք համապատասխանեցնելով միջազգային չափանիշներին, ինչպես նաև կատարել ևս մեկ քայլ ազատությունից զրկված անձանց շրջանում խտրականությունը բացառելու ուղղությամբ:

Հատկանշական է, որ ազատությունից զրկված անձանց շրջանում վերջին տարիների ընթացքում առավել տարածված սիրտ-անոթային, աղեստամոքսային տրակտի, շաքարային դիաբետի, խրոնիկական հեպատիտների, լյարդի ցիռոզի հիվանդությունների բուժման արդյունավետությունը բարձրացնելու նպատակով մշակված **միջինացված դիետիկ սննդակարգերը ներառվել են ազատությունից զրկված անձանց ճաշացանկերում:**

Հաշվի առնելով կոռուպցիոն ռիսկերի կրճատման, թափանցիկ և հաշվետվու գործունեության ապահովման ուղղությամբ Կառավարության որդեգրած քաղաքականությունը՝ ներդրման փուլում է գտնվում քրեակատարողական հիմնարկներում անազատության մեջ պահվող անձանց վերաբերյալ ամբողջական տեղեկատվության մշակման, իրականացվող աշխատանքների համապարփակ վերլուծության, ինչպես նաև հսկողության արդյունավետ գործիքակազմ հանդիսացող e-penitentiary համակարգը:

Հարկ է փաստել, որ Ռազմավարությամբ նախատեսված էր Համակարգն ամբողջությամբ գործարկել 2020 թվականի սեպտեմբերի առաջին տասնօրյակում, սակայն Հայաստանի Հանրապետությունում արտակարգ իրավիճակի հիմքով հայտարարված արտակարգ դրությամբ պայմանավորված՝ տևական ժամանակ օբյեկտիվ պատճառներով անհնար էր Համակարգի օգտագործման համար անհրաժեշտ հմտությունների ձեռքբերման նպատակով իրականացնել քրեակատարողական ծառայողների վերապատրաստման դասընթացներ, բացի այդ Համակարգի գործարկման նպատակով անհրաժեշտ է նաև այն համակցել ՀՀ ոստիկանության շտեմարանների և ծրագրերի հետ, ինչը նախատեսված ժամանակացույցից շեղվել է, քանի որ համակցման կապող օղակ հանդիսացող «ԷԿԵՆԳ» ընկերությունը թարմացրել է իր ծրագրային ապահովումը, ուստի «E-penitentiary» ծրագրի համակցումը հնարավոր կլինի իրագործել ծրագրի սպասարկման ապահովում և թարմացում ծառայությունների ձեռքբերման պարագայում։

Ըստ այդմ, միայն տարեվերջին հնարավոր է եղել ստեղծել անհրաժեշտ նախադրյալներ (հստակեցվել են համակցումներ, արդիականացման տարրերը և այլն)՝ ապահովելու համար 2021 թվականի առաջին եռամսյակում համակարգի ամբողջական գործարկումն ապահովելու համար:

Նախորդող միջնաժամկետ հատվածում պրոբացիայի ծառայությունում կիրառվել է պրոբացիայի շահառուի ռիսկերի և կարիքների գնահատման էլեկտրոնային գործիքը, որի նպատակը վերասոցիալականացման գործընթացն առավել թիրախավորված դարձնելն է: Ծառայությունում 2019թ-ի ընթացքում հաշվառվել է 3320 շահառու, որոնցից 242-ը կանայք են, 34-ը անչափահաս, իսկ 26-ը օտարերկրյա քաղաքացիներ: Նրանց նկատմամբ նշանակվել է 1544 պատիժ և 1927 վերահսկողություն, ընդ որում 151 շահառու ունի կրկնակի պատիժ կամ վերահսկողություն: Պրոբացիայի շահառուների վերասոցիալականացման և հասարակություն վերաինտեգրման նպատակով 595 շահառուների համար իրականացվել են 55 միջոցառումներ: Հաշվետու ժամանակահատվածում պրոբացիայի ծառայությունը վերազինվել է համակարգիչներով և տպիչներով: Ավարտվել է ծառայության պաշտոնական կայքէջի՝ probation.am-ի, պատրաստման վերջնական աշխատանքները և այն պարբերաբար թարմացվում է:

Դատապարտյալների և պրոբացիայի շահառուների վերասոցիալականացման գործընթացն առավել թիրախավորված դարձնելու նպատակով Քրեակատարողական և Պրոբացիայի ծառայությունները վերազինվելու են ռիսկերի և կարիքների գնահատման նոր գործիքներով: Իրավախախտում կատարած անձանց գեղագիտական դաստիարակության և կրթության ծրագրի շրջանակն ընդլայնվելու է: Այս պահի դրությամբ ծրագիրն ունի 110 շահառու:

2019 թվականի դեկտեմբերին հաստատված Մարդու իրավունքների պաշտպանության ազգային ռազմավարությամբ և դրանից բխող 2020-2022 թվականների գործողությունների ծրագրով նախանշվել են մարդու իրավունքների միասնական քաղաքականության ուղղությունները՝ հիմքեր ստեղծելով հետագա տարիներում իրականացվելիք գործողությունների համար: Գործողությունների ծրագրով, ի թիվս այլ միջոցառումների, նախատեսվում է միջազգային չափանիշներին համապատասխան վերանորոգել ՔԿՀ-ների խցերը, կահավորել ՔԿՀ-ներում հատուկ խցեր՝ ինքնասպանության հակում ունեցող անձանց համար, բարելավել ազատությունից զրկված անձանց՝ դատարաններում պահելու համար նախատեսված խցերի պայմանները, ինչպես նաև ձեռք բերել ձերբակալված և կալանավորված անձանց (այդ թվում՝ հատուկ կարիքներ և հաշմանդամություն ունեցող անձանց) տեղափոխող մատչելի տրանսպորտային միջոցներ:

Հարկադիր կատարման ոլորտում օրենսդրական փոփոխությունների արդյունքում իրավակիրառ պրակտիկայում հանդիպող մի շարք հարցերի տրվել են իրավական կարգավորումներ՝

* առավել հստակեցվել են կատարողական վարույթի կողմերի ծանուցման կառուցակարգերը:
* պարտապանների կողմից հայտարարագրի ներկայացման նոր կարգ է սահմանվել:

Առավել հստակեցվել է պարտապանի գույքի կամ դրամական միջոցների վրա բռնագանձում տարածելու չափը, հերթականությունը և կարգը: Շարունակվել են հարկադիր կատարման ծառայությունում իրականացվող տեղեկատվական տեխնոլոգիաների ներդրման և հարկադիր կատարողի մի շարք գործառույթների ավտոմատացման գործընթացները: Պարտապանի գույքի և դրամական միջոցների վերաբերյալ տեղեկատվության հավաքագրման առավել արդյունավետ համակարգ ունենալու նպատակով Պետական եկամուտների կոմիտեի հետ համատեղ ներդրվել է էլեկտրոնային նոր ծրագիր:

2020 թվականին նոր փոփոխություններ են իրականացվել ՔԿԱԳ բնագավառում: Արդարադատության նախարարության կողմից մշակվել և 2021 թվականի կողմից ընդունվել է «Քաղաքացիական կացության ակտերի գրանցման մասին», «Ընտանեկան օրենսգրքում փոփոխություններ և լրացում կատարելու մասին» և «Պետական տուրքի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության օրենքների նախագծերի փաթեթը։ Օրենքի նպատակն է ապահովել արդարադատության նախարարության հանրային ծառայությունների թվայնացումը, պարզեցնելու վարչարարությունը, կրճատելու ժամկետները, բարձրացնելու մատուցվող ծառայությունների որակը և նվազեցնելու կոռուպցիոն ռիսկերը:

2020 թվականին Հայաստանի Հանրապետության ծննդօգնություն տրամադրող մի քանի բժշկական կազմակերպություններում ստեղծվել են քաղաքացիական կացության ակտային գրանցումներ իրականացնող սպասարկման գրասենյակներ, որտեղ քաղաքացիները հնարավորություն են ստացել իրականցնել երեխայի ծննդի պետական գրանցում,

երեխայի նկատմամբ հայրության ճանաչման պետական գրանցում, ամուսնության պետական գրանցում:

Միաժամանակ Արդարադատության նախարարության կողմից գործարկվել է Հանրային ծառայություններ մատուցող միասնական գրասենյակը, որտեղ քաղաքացիներին տրամադրվում է ծառայություններ՝ նշված պետական մարմիններից․

1.Արդարադատության նախարարության Քաղաքացիական կացության ակտերի գրանցման գործակալություն,

2. Իրավաբանական անձանց պետական ռեգիստրի գործակալություն,

3.Պետական եկամուտների կոմիտե,

4.Ազգային արխիվ,

5.Սոցիալական ապահովության ծառայություն,

6.Միգրացիոն ծառայություն,

7.Կադաստրի կոմիտե,

8. Թաղման բյուրո,

9. Նոտարական ծառայություններ:

Արդարադատության նախարարության թվային օրակարգի շրջանակներում գործարկվել է նաև e-services.moj.am էլեկտրոնային հարթակը, որի միջոցով հնարավոր է դարձել դիմել և ստանալ ընտանեկան կարգավիճակի մասին տեղեկանք, և ՔԿԱԳ վկայականների կրկնօրինակներ՝ էլեկտրոնային տարբերակով, ցանկության դեպքում՝ վավերացված ապոստիլով։

Արդարադատության նախարարության կողմից մշակվել և ԱԺ կողմից ընդունվել է «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքում փոփոխություններոև լրացումներ կատարելու մասին» օրենքի և հարակից օրենքների նախագծերի փաթեթը։ Նախագծերի նպատակն է կրճատել վարչարարության ժամկետները, բարձրացնել մատուցվող ծառայությունների որակը և նվազեցնելու կոռուպցիոն ռիսկերը:

Արխիվային գործի ոլորտում աշխատանքներն իրականացվել են «ՀՀ-ում արխիվային գործի բարեփոխումների իրականացման հայեցակարգի» և Հայաստանի Հանրապետության արխիվային գործի զարգացման 2018 և 2019 թթ. ծրագրային առաջադրանքներին համապատասխան:

Շարունակվել է արխիվային փաստաթղթերի թվայնացման գործընթացը, որն իր հերթին դյուրացրել է ուսումնասիրողների աշխատանքը: Ազգային արխիվի ծրագրով 2019թ. թվայնացվել է 218371 պատկեր (էջ) թղթե կրիչով փաստաթուղթ, որից` «Հայաստանի ազգային արխիվ» ծրագրի համար 81558 պատկեր (էջ), ուսումնասիրողների համար 65948 պատկեր (էջ), իսկ 2020թ. 210201 պատկեր (էջ) թղթե կրիչով փաստաթուղթ, որից`«Հայաստանի ազգային արխիվ» ծրագրի համար 110002 պատկեր (էջ), ուսում¬նասիրողների համար` 61768 պատկեր (էջ): 30.12.2020թ. դրությամբ «Հայաստանի ազգային արխիվ» ծրագրի համար թվայնացված փաստաթղթերի քանակը կազմել է 1850000 պատկեր (էջ):

Պետք է նշել, որ նախորդ ժամանակաշրջանում Արդարադատության նախարարության գործունեությունն ուղղված է եղել նաև Ադրբեջանի սանձազերծած պատերազմի հետևանքով առաջացած մի շարք խնդիրների լուծմանը, որը դրսևորվել է մի շարք օրենսդրական նախաձեռնություններով (ՀՀ ԱԺ կողմից ընդունվել է «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» ՀՀ օրենքում լրացումներ և փոփոխություններ կատարելու մասին» մասին օրենքի նախագիծը և «Հայաստանի Հանրապետության քաղաքացիական օրենսգրքում լրացում և փոփոխություն կատարելու մասին» օրենքի նախագիծը):

ՀՀ արդարադատության նախարարության պատասխանատվությամբ իրականացվող ծախսային ծրագրերն ուղղված են եղել ոլորտի քաղաքականության միջոցառումների իրականացման ապահովմանը:

Նախորդ միջնաժամկետ հատվածում իրականացվող ծրագրերի ֆինանսական ցուցանիշների փոփոխությունը ևս պայմանավորված է եղել երկրում հայտարարված արտակարգ և ռազմական դրություններով, միևնույն ժամանակ ուղղված է եղել ռազմավարություններով նախատեսված գործուղությունների իրականացմանը։

1057. «Արդարադատության ոլորտում քաղաքականության,խորհրդատվության, մոնիտորինգի, գնման և աջակցության իրականացում» ծրագրի գծով 2020թվականի հատկացվել է 1,789.1 մլն դրամ, 2021թվականին նախատեսվել է 1,801.6 մլն դրամ: Գումարի ավելացումը պայմանավորված է հիմնականում ԱՄՆ ՄԶԳ աջակցությամբ իրականացվող «Աջակցություն օրենսդրության զարգացման և իրավական հետազոտությունների կենտրոնի գործունեությանը» դրամաշնորհային ծրագրի գծով լրացուցիչ միջոցների հատկացմամբ։

«Դատական ակտերի հարկադիր կատարման մասին» օրենքում կատարված փոփոխություներին համապատասխան 9003.«Աջակցություն արդարադատության ոլորտում իրականացվող ծրագրերին» ծրագրի 11002. «Աջակցություն հարկադիր կատարման ենթակա ակտերի կատարման ապահովմանը» և 31001. «Հարկադիր կատարման ծառայության տեխնիկական հագեցվածության բարելավում» միջոցառումների գումարներն ուղղվել են 1182. «Հարկադիր կատարման ծառայություններ» ծրագրին և 2020թվականին ծրագրի գծով նախատեսվել է 2,701.9 մլն. դրամ, 2021թվականին՝ 2,342․6 հազ․ դրամ։

1120. «Քրեակատարողական ծառայություններ» ծրագրի գծով վերջին 3 տարիների ընթացքում ֆինանսական ցուցանիշների աճը՝ 2019թ.՝ 10,254.9 մլն դրամ, 2020թ.՝ 10,870.1 մլն դրամ և 2021թ․՝ 12,387․5 հազ․ դրամ հիմնականում պայմանավորված է եղել քրեակատարողական հիմնարկներում պահվող ազատազրկվածներին բժշկական ծառայությամբ ապահովմամբ, սննդի մատակարարման նոր մեխանիզմի ներդրմամբ, քրեակատարողական հիմնարկներում ազատությունից զրկված անձանց համար նորարարական տեխնոլոգիաների զարգացման միտումներին համահունչ e-penitentiary էլեկտրոնային կառավարման համակարգի ներդրման նախնական աշխատանքներով, քրեակատարողական հիմնարկների ներքին անվտանգության մակարդակի բարձրացմամբ, ինչպես նաև 2020թվականից քրեակատարողական ծառայության աշխատակիցների աշխատավարձի մոտ 30 տոկող բարձրացմամբ։

2021 թվականին 2020 թվականի համեմատ ավելի քիչ գումար է նախատեսվել նախարարության կողմից իրականացվող 1149․ «Արդարադատության համակարգի աշխատակիցների վերապատրաստում և հատուկ ուսուցում», ինչը պայմանավորված է իրականացվող դասընթացների օպտիմալացմամբ։

2021 թվականին նախարարությանը 2,000․0 մլրդ դրամ է հատկացվել հակակոռուպցիոն կոմիտեի և հակակոռուպցիոն դատարանների շենքերի շինարարության նպատակով։

**2. ՆՊԱՏԱԿՆԵՐԸ ԵՎ ԹԻՐԱԽՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ**

Արդարադատության նախարարությունը առանձնացնում է ոլորտային քաղաքականության հիմնական թիրախները և դրանք արտացոլում Կառավարության ծրագրում: Մասնավորապես` հիմնական թիրախային ուղղությունները տեղ են գտել Կառավարության գործունեության միջոցառումների ցանկում: Առանձնացվել է դատաիրավական բնագավառը, որի զարգացման նպատակով իրականացվելու են մի շարք միջոցառումներ, այդ թվում` դատավորների թվակազմի ավելացումը, դատավորների վարձատրության բարձրացումը, կատարողական վարույթի բարեփոխումը, Հայաստանի Հանրապետության վարչական դատավարության բարեփոխումը:

2021 թվականին նախատեսվում է փոփոխություններ կատարել «Հաշտարարության մասին» օրենքում և հարակից օրենքներում, որով նախատեսվում է դատարանի կողմից նշանակվող մինև 4 ժամ հաշտարարությունը իրականացնել պետական միջոցների հաշվին: Միևնույն ժամանակ, նախատեսվում է պարտադիր հաշտարարության պահանջ նախատեսելը՝ նախքան դատարան դիմելը՝ աշխատանքային և ընտանեկան վեճերով և նեգատոր հայցեր ներկայացնելու դեպքում, երբ սեփականատերը պահանջում է վերացնելու իր իրավունքների ամեն մի խախտում, թեկուզև այդ խախտումները զուգորդված չեն եղել տիրապետումից զրկելու հետ: Իր հերթին, նախատեսվում է որոշակի ծավալով հաջողության ելքերով ավարտված հաշտարարության դեպքերում սահմանել պարգևատրումների համակարգ:

2021 թվականին նախատեսվում է փոփոխություններ կատարել «Փաստաբանության մասին» օրենքում, որով նախատեսվում է վերանայել անվճար իրավաբանական օգնություն տրամադրելու դեպքերի շրջանակը՝ ընդլայնելով այդ շրջանակը: Միաժամանակ, նախատեսվում է ներդնել անվճար իրավաբանական օգնության տրամադրման նոր մեխանիզմներ, մասնավորապես, պայմանագրային հիմունքներով նման օգնության տրամադրելու դեպքերը: Հարկ է նշել, որ փոփոխություններով նախատեսվում է նաև զարգացնել փաստաբանների կողմից կամավոր անհատույց իրավաբանական օգնություն տրամադրելու ինստիտուտը, որը կարող է հանգեցնել Հանրային պաշտպանի գրասենյակի ծանրաբեռնվածության նվազմանը:

Մարդու իրավունքների պաշտպանության ոլորտում իրականացվելու են մասնավորապես` Մարդու իրավունքների պաշտպանվածության և մարդու ազատ ստեղծագործելու, արժանապատիվ ու երջանիկ ապրելու համար նպաստավոր պայմանների ստեղծում, բոլորի՝ օրենքի առջև հավասարության երաշխավորում, խտրականության դրսևորումների կանխում, ինչպես նաև հավասար իրավունքների և հավասար հնարավորությունների ապահովման մեխանիզմների իրագործում:

Կառավարությունն իր գործունեության առաջնահերթություններից է ճանաչել կոռուպցիայի դեմ պայքարը: Այս առումով, Հակակոռուպցիոն ռազմավարության հիմնական նպատակը կոռուպցիան ծնող պատճառների վերհանումը և դրանց վերացումը, կոռուպցիայի նկատմամբ հասարակության և հանրային ծառայողների անհանդուրժողական վերաբերմունքի տարածումը, կոռուպցիայի համատարած և շարունակական նվազեցումն է: Վերոնշյալի համատեքստում՝ Հակակոռուպցիոն ռազմավարությունը նախատեսում է հետևյալ թիրախային ուղղությունները՝ կոռուպցիայի դեմ պայքարն առավել արդյունավետ իրականացնելու համար անհրաժեշտ ինստիտուցիոնալ հենքերի ստեղծումը և զարգացումը, կոռուպցիայի կանխարգելման գործիքակազմերի զարգացումը, ոլորտային օրենսդրական դաշտի կատարելագործումը, կոռուպցիոն գործերի բացահայտման արդյունավետության բարձրացումը, ինչպես նաև հանրային իրազեկման և հակակոռուպցիոն կրթության մշտական ծրագրերի իրականացումն է:

Կոռուպցիայի դեմ պայքարի կարևորությունը ամրագրված է նաև Կառավարության ծրագրով, որի շրջանակներում սահմանվել են հակակոռուպցիոն ինստիտուցիոնալ համակարգի ձևավորման և կայացման, հանրային ծառայության մեջ գտնվող անձանց գործունեության, գույքի և եկամուտների թափանցիկության ապահովման, տնտեսական գործունեության թափանցիկություն մեխանիզմների սահմանման (իրական սեփականատերերի բացահայտում և համապատասխան հանրամատչելի բազային ստեղծում), հանրային կառավարման թափանցիկության շրջանակներում բողոքարկման մեխանիզմների կատարելագործման (ի թիվս այլնի. ազդարարման միասնական էլեկտրոնային հարթակի ստեղծում և զարգացում) նպատակները և դրանց հասնելու համար համապատասխան միջոցառումների իրականացումը:

2022-2024 թվականներին կոռուպցիայի դեմ պայքարի շրջանակներում Ռազմավարությամբ և Կառավարության ծրագրով որպես առաջադրված հիմնական թիրախներն են՝

1)հակակոռուպցիոն ինստիտուցիոնալ համակարգի մարմինների բնականոն գործունեության ապահովումը և գործիքակազմի (ներառյալ մարդկային ռեսուրսների) կատարելագործումը.

2)վարչական կոռուպցիայի հաղթահարումը՝ ոլորտային կոռուպցիոն ռիսկերի վերհանման և դրանց նվազեցման, էլեկտրոնային ժողովրդավարության գործիքների շարունակական կատարելագործման միջոցով.

3)հանրային ծառայողի օրինավոր և բարեխիղճ կերպարի ձևավորումը՝ հաշվետվողականության, թափանցիկության և բարեվարքության գործող կառուցակարգերի ընդլայնման և կատարելագործման միջոցով.

4)կարգավորման ազդեցության գնահատման ինստիտուտի զարգացումը և դերի բարձրացումը.

5)ըստ ռիսկայնության բոլոր ոլորտներում իրական սեփականատերերի բացահայտման գործուն կառուցակարգերի սահմանում.

6)կոռուպցիոն բնույթի ոչ իրավաչափ գործողությունների համար իրավական հետևանքների շրջանակի ընդլայնում

7)ապօրինի ծագում ունեցող գույքի բռնագանձմանն ուղղված կառուցակարգերի կատարելագործում, միջազգային համագործակցության ամրապնդումը.

8)ազդարարման համակարգի շարունակական կատարելագործումը.

9) հանրային պաշտոն զբաղեցնող անձանց և հանրային ծառայողների պաշտոնական պարտականությունների իրականացման հետ կապված նվերների ինստիտուտի շարունակական կատարելագործում, նվերների ռեեստրի ստեղծումը և գործարկումը.

10) հանրային կրթության և իրազեկման միջոցով կոռուպցիայի նկատմամբ ժխտողական վերաբերմունքի սերմանումը, ներառյալ՝ ազդարարման ինստիտուտի նկատմամբ վերաբերմունքի փոփոխման միջոցով, պահանջատեր քաղաքացու ձևավորումը.

11) Կոռուպցիայի ընկալման համաթվի շարունակական աճ.

12)մոնիթորինգի մեխանիզմների կատարելագործման արդյունքում՝ ժամանակավրեպ միջոցառումների արդիականացման միջոցով կոռուպցիայի դեմ պայքարի արդյունավետության բարձրացումը:

Քրեակատարողական և պրոբացիայի ոլորտում իրավիճակը բարելավելու, ինչպես նաև ոլորտի շարունակական զարգացումն ապահովելու համար մշակված ռազմավարության հիմնական նպատակը լինելու է քրեական պատիժների ոլորտում վերականգնողական արդարադատության սկզբունքների ներդնումն ու պատժի նպատակների արդյունավետ իրացումը, քրեական ենթամշակույթի վերացումն ու կրկնահանցոգործության կանխումը, որին հասնելու համար առաջնահերթ է քրեակատարողական և պրոբացիայի ոլորտում առկա խնդիրների մանրամասն ուսումնասիրությունը և դրանց լուծմանն ուղղված թիրախային քայլերի ձեռնարկումը:

Հաշվի առնելով քրեակատարողական և պրոբացիայի ոլորտում մատնանշված հիմնախնդիրները՝ բարեփոխումների իրականացման հիմնական ուղենիշներն են.

-միջազգային չափանիշներին համահունչ քրեակատարողական հիմնարկներում պատժի կրման պայմանների ստեղծում.

-մատուցվող բժշկական օգնության և սպասարկման ծառայությունների որակի արդիականացում, հոգեբանական ծառայությունների բարելավում.

-թափանցիկության ապահովման և կոռուպցիոն ռիսկերի նվազեցմանն ուղղված միջոցառումների իրականացում, քրեական ենթամշակույթի նկատմամբ զրո հանդուրժողականության ցուցաբերում.

-անվտանգության և պահպանության ինժեներատեխնիկական արդի համակարգերով վերազինում.

-ազատությունից զրկված անձանց և պրոբացիայի շահառուների զբաղվածության, վերասոցիալականացման ապահովմանն ուղղված միջոցառումների իրականացում, ռիսկերի և պահանջմունքների գործիքների ներդրում, պատժի և վերահսկողության անհատական պլանավորում.

-քրեակատարողական և պրոբացիայի ծառայողների մասնագիտական գիտելիքների, աշխատանքային ունակությունների շարունակական կատարելագործում, սոցիալական պայմանների բարելավում.

- Պրոբացիայի ծառայության գործունեության արդյունավետության բարձրացում, այդ թվում՝ Պրոբացիայի ծառայության կարգավիճակի վերանայման միջոցով։

Էլեկտրոնային արդարադատության բնագավառում` ներկայումս մշակման փուլում է գտնվում էլեկտրոնային արդարադատության միասնական համակարգի (e-justice) տեխնիկական առաջադրանքը, որով նախատեսվում է միավորել արդարադատության մարմիններում գործող բոլոր էլեկտրոնային համակարգերը և տվյալների շտեմարանները: Համակարգը հնարավորություն կտա էլեկտրոնային եղանակով դատարան դիմելու, էլեկտրոնային դատական գործ ստեղծելու և ներկայացնելու, կազմելու, ծանուցումները էլեկտրոնային եղանակով ներկայացնելու, գործի նյութերին էլեկտրոնային եղանակով ծանոթանալու ծրագրային ապահովումը: Դատարանների գործունության արդյունավետությունը բարձրացնելու նպատակով էլեկտրոնային արդարադատության միասնական համակարգի մշակման շրջանակներում առաջարկվում է ներդնել Դատական միասնական էլեկտրոնային կառավարման համակարգը, որի տեխնիկական առաջադրանքը գտնվում է մշակման փուլում, որն իր մեջ ներառելու է քաղաքացիական, քրեական, վարչական և սնանկության ոլորտները: Քաղաքացիական գործերով էլեկտրոնային համակարգի չորս մոդուլներից («Ընդհանուր հայցային վարույթ», «Հատուկ հայցային վարույթ», «Հատուկ վարույթ» և «Վճարման կարգադրություն» մոդուլներ) ներկայումս ներդրվել և գործարկվել է «Վճարման կարգադրություն» մոդուլը (cabinet.armlex.am), որով նախատեսվում է վճարման կարգադրություն արձակելու գործերի վարույթի ամբողջական թվայնացումը:

2021 թվականին ուժի մեջ կմտնի «Քաղաքացիական կացության ակտերի գրանցման մասին» ՀՀ օրենքը: Օրենքով սահմանվել է քաղաքացիական կացության ակտերի գրանցման մարմինների նոր համակարգ, որտեղ գրանցում կատարող եւ դիմում ընդունող ստորաբաժանումները աշխատելու են նոր front եւ back օֆիս ձևաչափով: Մասնավորապես, դիմումները ընդունվելու են ՔԿԱԳ Գործակալության քաղաքացիների սպասարկման բաժնի, համայնքային ենթակայության քաղաքացիական կացության ակտերի գրանցման տարածքային մարմինների, միասնական գրասենյակների, ինչպես նաեւ լիազոր օպերատորների եւ օրենքով սահմանված կարգով ստեղծված սպասարկման կենտրոնների կողմից, իսկ գրանցում կամ օրենքով սահմանված այլ գործառույթները կատարվելու են գործակալության կողմից: Օրենքով սահմանվել է նաև, որ քաղաքացիական կացության ակտերի պետական գրանցման և դրանից բխող այլ գործառույթները իրականացվելու են բացառապես էլեկտրոնային եղանակով, մասնավորապես սահմանվել է, որ քաղաքացիական կացության ակտի պետական գրանցման կամ տվյալ ոլորտում այլ գործառույթներ կատարելու նպատակով դիմումները գործակալություն ներկայացվեն էլեկտրոնային եղանակով կամ սպասարկման կենտրոնների միջոցով: Նախատեսվում է նաև և սահմանել ՔԿԱԳ ոլորտի ծառայությունների մատուցման էլեկտրոնային հարթակ, ինչը կնպաստի տվյալ ոլորտում վարչարարության պարզեցմանը, տրամադրվող ծառայությունների արագ մատուցմանը, քաղաքացիների սպասարկման որակի բարձրացմանը:

Արխիվային ծառայությունների գծով հիմնական նպատակն ու թիրախն է Հայաստանի Հանրապետության արխիվային (ներառյալ կինոֆոտոֆոնո) հավաքածուի պահպանման, թվայնացման, օգտագործման և հանրահռչակման, գիտական ուսումնասիրություններ, տեղական և միջազգային մակարդակներում Հայաստանի Հանրապետության արխիվային հավաքածուի ճանաչելիության և սերունդներին անխաթար փոխանցման անընդհատության ապահովմանը, որն համահունչ է ՀՀ կառավարության ծրագրին և իրենից ներկայացնում է շարունակական գործընթաց:Ներկայումս աշխատանքներ են ընթանում Հայաստանի ազգային արխիվի կողմից մատուցվող ծառայությունների թվայնացման ուղղությամբ։

Արդարադատության նախարարության քաղաքականության նպատակների և թիրախների մասին տեղեկատվությունն ամփոփված է ստորև ներկայացված աղյուսակում.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Նպատակը | Ծրագրի դասիչը և անվանումը | Ծրագրի վերջնական արդյունքները | | | | | Կապը ՀՀ կառավարության ծրագրով սահմանված քաղաքականության թիրախների հետ | Կապը ՄԱԿ-ի կայուն զագացման նպատակների և ցուցանիշների հետ |
| Չափորոշիչը | Ելակետը | | Թիրախը | |
| Ցուցա-նիշը | Ժամկետը | Ցուցա-նիշը | Ժամկետը |
| *Օրենսդրության կատարելագործում, Հակակոռուպցիոն ինստիտուցիոնալ համակարգի վերափոխում և զարգացում* | *1057.Արդարադատության ոլորտում պետական քաղաքականության մշակում, ծրագրերի համակարգում և մոնիտորինգի իրականացում* | *դատաիրավական բարեփոխումների ռազմավարությունից բխող միջոցառումներ, տոկոս* |  | *2019* | *90* | *2023* | *վարչական իրավախախտումների համար պատասխանատվություն նախատեսող օրենսդրական կարգավորումների վերանայում, իրավահավասարության ապահովման , վերաբերյալ համապարփակ օրենսդրության ներկայացում, Հակակոռուպցիոն ինստիտուցիոնալ համակարգի վերափոխում և զարգացում, վարչական կոռուպցիայի հաղթահարում՝ ոլորտային կոռուպցիոն ռիսկերի վերհանման և դրանց նվազեցման, էլեկտրոնային ժողովրդավարության գործիքների ներդրման ու շարունակական կատարելագործման միջոցով, հանրային ծառայողի օրինավոր և բարեխիղճ կերպարի ձևավորումը՝ հաշվետվողականության, կոռուպցիոն իրավախախտումների համար պատասխանատվության անխուսափելիության սկզբունքի իրացման երաշխավորումը, օրենսդրության շարունակական կատարելագործումը, այդ թվում՝ կոռուպցիոն հանցագործությունների ցանկի օրենքով սահմանման միջոցով, ապօրինի ծագում ունեցող գույքի բռնագանձմանն ուղղված կառուցակարգերի սահմանումը և ներդրումը,  հանրային կրթության և իրազեկման միջոցով կոռուպցիայի նկատմամբ ժխտողական վերաբերմունքի սերմանումը* | *ԿԶՆ 16. Խթանել խաղաղ և ներառական հասարակությունների կառուցումը՝ հանուն կայուն զարգացման, բոլորի համար հասանելի դարձնել արդարությունը, բոլոր մակարդակներում ստեղծել արդյունավետ, հաշվետու եվ ներառական հաստատություններ*  *ԿԶՆ 16.3. Խթանել օրենքի գերակայությունը ազգային և միջազգային մակարդակներում և ապահովել արդարադատության հավասար հասանելիություն բոլորի համար*  *ԿԶՆ 16.4.*  *Մինչև 2030 թ. զգալիորեն կրճատել ֆինանսների և զենքերի ապօրինի հոսքերը, ուժեղացնել գողացված գույքը հետ վերցնելու և վերադարձնելու գործողությունները և պայքարել կազմակերպված հանցավորության բոլոր ձևերի դեմ*  *ԿԶՆ 16.5.*  *Էապես կրճատել կոռուպցիան և կաշառակերությունը իրենց բոլոր ձևերով*  *ԿԶՆ 16.6. Զարգացնել արդյունավետ, հաշվետու և թափանցիկ հաստատություններ բոլոր մակարդակներում*  *ԿԶՆ 16.8. Ընդլայնել և ուժեղացնել զարգացող երկրների մասնակցությունը գլոբալ կառավարմամբ հաստատություններին* |
| *էլեկտրոնային արդարադատության միասնական համակարգի և արդարադատությանը օժանդակող էլեկտրոնային գործիքների ներդրում, տոկոս* | *30* | *2021* | *80* | *2023* |
| *Հակակոռուպցիոն ինստիտուցիոնալ համակարգի ստեղծում և պատշաճ գործունեության ապահովում,տոկոս* | *20* | *2020* | *90* | *2023* |
| *կոռուպցիայի ընկալման համաթվի աստիճանական նվազեցում* | *42* | *2020* | *55* | *2023* |
| *Անցումային արդարադատության գործիքակազմի ներդնում, տոկոս* | *0* | *2020* | *70* | *2023* |
| *Պետական մարմնում կոռուպցիոն ռիսկերի վերհանում, դրանց հիման վրա միջոցառումների մշակում, տոկոս* | *0* | *2020* | *100* | *2023* |
| *Քաղաքացիներին տրամադրվող տեղեկատվության և ծառայությունների որակի բարելավում* | *1052.Քաղաքացիական կացության ակտերի գրանցում* | *Գրանցումների և տեղեկանքների տրամադրման ավտոմոտացման մակարդակը, տոկոս* | *100* | *2020* | *100* | *2020* | *քաղաքացիներին տրամադրվող տեղեկատվության և ծառայությունների որակի բարելավում* | *ԿԶՆ 16.9.*  *Մինչև 2030 թ. բոլորին տրամադրել իրավաբանական ինքնություն, այդ թվում՝ ծննդի գրանցում*  *ԿԶՆ 16.9.1. Մինչև 5 տարեկան երեխաների համամասնությունը, որոնց ծնունդը գրանցվել է քաղաքացիական մարմնի կողմից՝ ըստ սեռի* |
| *Արխիվային ակտային գրանցումների թվայնացում,տոկոս* | *10* | *2020* | *100* | *2039* | *պետական կառավարման մարմինների կողմից տնօրինվող տեղեկատվության թվայնացման, միասնական և համապարփակ տեղեկատվական շտեմարանների ձևավորում* | *ԿԶՆ 16.10*  *Ապահովել տեղեկատվության հանրային հասանելիությունը և պաշտպանել հիմնարար ազատությունները՝ համաձայն ազգային օրենսդրության և միջազգային համաձայնագրերի* |
| *Անվճար իրավաբանական օգնության տրամադրում* | *1093. Դատական և հանրային պաշտպանություն* | *Հանրային պաշտպանի ծառայությունների վերաբերյալ շահառուների գոհունակության գնահատական (1-4 բալային համակարգ)\** | *4* | *2021* | *4* | *2022* | *Օրենքի առջև բոլորի հավասարություն, արդարադատությունը և մարդու իրավունքների պաշտպանություն* | *ԿԶՆ 16.3*  *Խթանել օրենքի գերակայությունը*  *ազգային և միջազգային մակարդակներում և*  *ապահովել արդարադատության հավասար*  *հասանելիություն բոլորի համար*  *16.ա. Ուժեղացնել բոլոր մակարդակների համապատասխան ազգային հաստատությունները, այդ թվում և միջազգային գործակցության միջոցով, զարգացնելու՝ բռնությունները կանխելու և ահաբեկչության ու հանցավորության դեմ պայքարելու կարողությունները մասնավորապես զարգացող երկրներում* |
| *Քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդում, պահման պայմանների բարելավում, տրամադրվող բժշկական օգնության և սպասարկման որակի բարձրացում, պրոբացիայի խնդիրների լուծում* | *1120.Քրեակատարողական ծառայություններ* | *Հանցանք կատարած անձանց կրկնահանցագործության թվի նվազեցում, տոկոս* | *10* | *2021* | *20* | *2024* | *վերականգնողական արդարադատության սկզբունքների արմատավորում, ազատազրկման ավանդական գաղափարախոսությունից անցում դեպի վերասոցիալականացման և վերականգնողական արդարադատության գաղափարախոսության, ազատազրկման այլընտրանք հանդիսացող պատիժների և կալանավորմանն այլընտրանք հանդիսացող խափանման միջոցների կիրառման համար անհրաժեշտ օրենսդրական երաշխիքների նախատեսում, դրանց գործնական կիրառման համար անհրաժեշտ միջոցների ապահովում, ազատությունից զրկված անձանց իրավունքների անխոչընդոտ իրացումը, ազատությունից զրկված անձանց հիմնական իրավունքների երաշխավորում, ներառյալ՝ արտաքին աշխարհի հետ կապի ամրապնդում, պահման պայմանների բարելավում, նրանց տրամադրվող բժշկական օգնության և սպասարկման որակի բարձրացում, վերասոցիալականացման գործընթացի արդյունավետության բարձրացում* | *ԿԶՆ 3.4*  *Մինչև 2030 թ. մեկ երրորդով կրճատել վաղաժամ մահացությունը ոչ վարակիչ հիվանդություններից՝ կանխարգելման և բուժման միջոցով, և խթանել հոգեկան առողջությունը և բարեկեցությունը*  *ԿԶՆ 3.4.1*  *Սրտանոթային հիվանդություններին,*  *քաղցկեղին, շաքարային դիաբետին կամ*  *շնչուղիների քրոնիկական*  *հիվանդություններին վերագրվող*  *մահացությունների թիվը*  *ԿԶՆ 3.4.2*  *Ինքնասպանության հետևանքով*  *մահացության ցուցանիշ*  *ԿԶՆ 3.8*  *Հասնել առողջապահության*  *համընդհանուր ընդգրկմանը, այդ թվում՝*  *պաշտպանություն ֆինանսական ռիսկերից,*  *որակյալ էական առողջապահական*  *ծառայությունների հասանելիություն և*  *անվտանգ, արդյունավետ, որակյալ և մատչելի*  *էական դեղորայքի և պատվաստանյութերի*  *հասանելիություն բոլորի համար*  *ԿԶՆ 3.8.1 Հիմնական առողջապահական*  *ծառայությունների ընդգրկումը (հետագծող*  *միջամտությունների հիման վրա սահմանված*  *հիմնական ծառայությունների միջին*  *ընդգրկումը ներառյալ վերարտադրողական,*  *մայրական, նորածնի և մանկական*  *առողջության, վարակիչ հիվանդությունների,*  *ոչ վարակիչ հիվանդությունների ու*  *ծառայության կարողունակությունն ու*  *մատչելիությունը հանրության և բնակչության*  *ամենախոցելի խավի համար)*  *ԿԶՆ 3.8.2*  *1000 մարդու հաշվով մարդկանց թիվը,*  *որոնք ապահովագրված են կամ ընդգրկված*  *են պետական առողջապահական*  *համակարգում*  *ԿԶՆ 4.3*    *Մինչև 2030 թ. բոլոր կանանց և*  *տղամարդկանց համար ապահովել մատչելի և*  *որակյալ տեխնիկական, միջինմասնագիտական և բարձրագույն, այդ թվում՝*  *համալսարանական կրթության հավասար*  *հասանելիություն*  *ԿԶՆ 4.4*  *Մինչև 2030 թ. էապես ավելացնել*  *երիտասարդների և մեծահասակների թիվը,*  *ովքեր ունեն պատշաճ, այդ թվում՝*  *տեխնիկական և միջին-մասնագիտական*  *հմտություններ՝ զբաղվածություն,*  *արժանապատիվ աշխատանք գտնելու և*  *ձեռներեցությամբ զբաղվելու համար*  *ԿԶՆ 4.6*  *Մինչև 2030 թ. ապահովել, որ*  *պատանիները և մեծահասակների զգալի*  *հատվածը՝ թե´ տղամարդիկ, թե´ կանայք,*  *դառնան տառաճանաչ և թվաճանաչ*  *ԿԶՆ 6.2*  *Մինչև 2030 թ. ձեռք բերել համարժեք և*  *հավասար սանիտարահիգիենիկ պայմաններ*  *բոլորի համար, և վերջ դնել բնական կարիքները*  *դրսում հոգալուն, հատուկ ուշադրություն*  *դարձնելով կանանց, աղջիկների և խոցելի*  *իրավիճակներում գտնվողների կարիքներին*  *ԿԶՆ 8.5*  *Մինչև 2030 թ. հասնել լիարժեք և*  *արտադրողական զբաղվածության և*  *արժանապատիվ աշխատանքի բոլոր կանանց*  *և տղամարդկանց, այդ թվում՝ երիտասարդների*  *և հաշմանդամություն ունեցող անձանց համար,*  *ինչպես նաև հավասար վարձատրություն՝*  *հավասարարժեք աշխատանքի դիմաց*  *ԿԶՆ 16.3*  *Խթանել օրենքի գերակայությունը ազգային և միջազգային մակարդակներում և ապահովել արդարադատության հավասար հասանելիություն բոլորի համար*  *ԿԶՆ 16.3.2 Դատավճիռ չստացած ազատազրկվածները՝ արտահայտված որպես բանտարկյալների ընդհանուր թվի տոկոս* |
| *Կալանավորվածների և դատապարտյալների զբաղվածության ապահովում, տոկոս* | *27* | *2021* | *40* | *2024* |
| *Քրեակատարողական հիմնարկներում պատժի կրման միջազգային չափանիշներին ամբողջությամբ համապատասխանող պայմանների ստեղծում, քանակ* | *0* | *2021* | *6* | *2024* |
| *Մատուցվող բժշկական օգնության և սպասարկման ծառայությունների որակի արդիականացում, հոգեբանական ծառայությունների բարելավում* | *70* | *2021* | *100* | *2023* |
| *Թափանցիկության ապահովման և կոռուպցիոն ռիսկերի նվազեցմանն ուղղված միջոցառումների իրականացում, քրեական ենթամշակույթի նկատմամբ զրո հանդուրժողականության ցուցաբերում* | *70* | *2021* | *100* | *2030* |
| *Անվտանգության և պահպանության ինժեներատեխնիկական արդի համակարգերով վերազինում* | *70* | *2021* | *90* | *2024* |
| *Ազատությունից զրկված անձանց և պրոբացիայի շահառուների զբաղվածության, վերասոցիալականացման ապահովմանն ուղղված միջոցառումների իրականացում, ռիսկերի և պահանջմունքների գործիքների ներդրում, պատժի և վերահսկողության անհատական պլանավորում,տոկոս* | *40* | *2021* | *90* | *2030* |
| *Քրեակատարողական և պրոբացիայի ծառայողների մասնագիտական գիտելիքների, աշխատանքային ունակությունների շարունակական կատարելագործում, սոցիալական պայմանների բարելավում* | *60* | *2021* | *100* | *2024* |
| *Ազատությունից զրկված անձանց և պրոբացիայի շահառուների զբաղվածության ապահովում, տոկոս* | *27* | *2021* | *60* | *2024* |
| *Հանրության իրազեկվածության բարձրացում* | *1123․Իրավական իրազեկում և տեղեկատվության ապահովում* | *Հանրության իրավական իրազեկվածության մակարդակի բարձրացում« տոկոս* | *5* | *2020* | *20* | *2024* | *իրազեկվածության ու կրթվածության մակարդակի բարձրացում* | *ԿԶՆ 16.3*  *Խթանել օրենքի գերակայությունը ազգային և միջազգային մակարդակներում և ապահովել արդարադատության հավասար հասանելիություն բոլորի համար* |
| *Արխիվային նյութերի պահպանություն, հավաքածուի օգտագործում* | *1147․Ազգային արխիվի ծրագիր* | *Արխիվային հավաքածուի փորձաքննությամբ արժևորում և համալրում, գործերի քանակ* | *30000* | *2021* | *31000* | *2022* | *արխիվային հավաքածուի կազմում ընդգրկված փաստաթղթերի մատչելիության արդյունավետության բարձրացում և օգտագործման ապահովում, հասանելիության շրջանակների ընդլայնում, բնօրինակների անվտանգ պահպանություն։Համահունչ է ՀՀ կառավարության ծրա գրի «Մշակույթ բաժնի (4.5) դրույթներին և ՀՀ Կառավարության 2019 թ. սեպտեմբերի 19-ի N 1334-Լ որոշմանը՝ ««Հայաստանի Հանրապետությունում գենդերային քաղաքականության իրականացման 2019-2023 թթ. ռազմավարությանը»(կետ 29-31)։ Այն է. Կառավարության մշակութային քաղաքականությունն ուղղված է լինելու պատմամշակութային ժառանգության պահ-պանմանը և հանրահռչակմանը, մշակութային կյանքին հանրային լայն մասնակցության ապահովմանը, մշակութային լայն քարոզչության իրականացմանը և մշակութային հաստատություններ քաղաքացիների հոսքի քաջալերմանը։* | *ԿԶՆ 16.6 Զարգացնել արդյունավետ, հաշվետու և թափանցիկ հաստատություններ բոլոր մակարդակներում*  *ԿԶՆ 16.10 Ապահովել տեղեկատվության հանրային*  *հասանելիությունը և պաշտպանել հիմնարար*  *ազատությունները՝համաձայն ազգային*  *օրենսդրության և միջազգային*  *համաձայնագրերի* |
| *ՀՀ արխիվային հավաքածուի պահպանության ապահովում , պահպանվող գործերի քանակ* | *4450000* | *2021* | *4450000* | *2022* |
| *ՀՀ արխիվային հավաքածուի օգտագործում, ֆիզիկական և իրավաբանական անձանց հարցումների քանակ* | *32000* | *2021* | *32500* | *2022* |
| *Փաստաթղթերի թվայնացում և տեղեկությունների էլեկտրոնային շտեմարանի ստեղծում, թվայնացված փաստաթղթերի, ֆիլմերի, լուսանկարների, ձայնագրությունների քանակ/ մուտքագրված քարտերի քանակ* | *230000 / 100000* | *2021* | *230000 / 100000* | *2021* |
| *Վերապատրաստման ծառայությունների ձեռքբերում* | *119,Արդարադատության համակարգի աշխատակիցների վերապատրաստում և հատուկ ուսուցում* | *Արդարադատության համակարգի վերապատրաստված աշխատակիցների տեսակարար կշիռը, տոկոս* | *30* | *2021* | *30* | *2022* | *անկախ, արհեստավարժներով հագեցած և արդյունավետ դատական համակարգ, ծառայողների կողմից, միջազգային չափանիշներին և ժամանակակից պահանջներին համապատասխան, պարտականությունների կատարման արդյունավետության և մշտական մարտական պատրաստվածության մակարդակի պահպանում և բարձրացում* | *ԿԶՆ 16.1 Զգալիորեն նվազեցնել բռնության բոլոր ձևերը և դրանց առնչվող մահերի ցուցանիշը*  *ԿԶՆ 16.2*  *Վերջ դնել երեխաների չարաշահմանը,*  *շահագործմանը, թրաֆիքինգին, նրանց դեմ*  *գործադրվող բոլոր տեսակի բռնություններին և*  *խոշտանգումներին* |
| *Հարկադիր կատարման ծառայությունների ապահովում* | *1182․ Հարկադիր կատարման ծառայություններ* | *Կարճված կատարողական վարույթների քանակի փոփոխությունը, տոկոս* | *29.2* | *2021* | *29.2* | *2022* | *հարկադիր կատարման ոլորտում բարեփոխումներ՝ ուղղված պարտադիր կատարման ենթակա ակտերի հարկադիր կատարումը՝ սահմանված պահանջների պահպանմամբ, արդյունավետ, համաչափորեն, սեղմ ժամկետներում և կողմերի իրավունքների ապահովմամբ, իրականացնելուն* | *ԿԶՆ 16.6 Զարգացնել արդյունավետ, հաշվետու և*  *թափանցիկ հաստատություններ բոլոր*  *մակարդակներում*  *ԿԶՆ 16.10 Ապահովել տեղեկատվության հանրային*  *հասանելիությունը և պաշտպանել հիմնարար*  *ազատությունները՝համաձայն ազգային*  *օրենսդրության և միջազգային*  *համաձայնագրերի* |
| *Ավարտված կատարողական վարույթների քանակի փոփոխությունը, տոկոս* | *50* | *2021* | *50* | *2022* |  |

**3. ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ ՄԺԾԾ ԺԱՄԱՆԱԿԱՀԱՏՎԱԾՈՒՄ**

ՄԺԾԾ ժամանակահատվածում ՀՀ արդարադատության նախարարության կողմից իրականացվող ծախսային գերակայությունները բխում են կառավարության ծրագրից, նախարարության ընդհանուր ռազմավարական նպատակներից:

Նախարարությունն առաջիկա տարիների համար առավել կարևորում է ծախսային հետևյալ գերակայությունները.

Նախարարության գործունեության արդյունավետության, նպատակաուղղվաության և բարձրացման, հանրությանը մատուցվող ծառայութունները բնակչության համար ավելի մատչելի դարձնելու նպատակով իրականացվող բարեփոխումների ֆինանսական ապահովում, հակակոռուպցիոն ինստիտուցիոնալ համակարգի ստեղծում և զարգացում, կանխարգելման և բացահայտման մեխանիզմների ներդրում, հանրային իրազեկման ծրագրերի իրականացում.

Քրեակատարողական համակարգի կատարելագործում,քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդման, պահման պայմանների բարելավման, տրամադրվող բժշկական օգնության և սպասարկման որակի բարձրացում.

ՄԺԾԾ ժամանակահատվածում արդարադատության բնագավառում իրականացվելիք ծախսերի առավել գերակա ուղղությունները ներկայացված են ստորև բերված աղյուսակում:

|  |  |
| --- | --- |
| Գերակա ծախսային ուղղությունները ՄԺԾԾ ժամանակահատվածի համար` (ըստ գերակայությունների նվազման) | Հիմնավորումներ |
| Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում | Իրավունքների իրագործման  նպատակով իրավահավասարության ապահովման  վերաբերյալ համապարփակ օրենսդրություն ներկայացում, հակակոռուպցիոն ինստիտուցիոնալ համակարգի ստեղծում և զարգացում: Կոռուպցիայի դեմ պայքարն ինստիտուցիոնալ հենքի վրա դնելու նպատակով կարևորվում է գործող կառուցակարգերի զարգացումը, այն է՝ Կոռուպցիայի կանխարգելման հանձնաժողովի գործիքակազմի ընլայնումը և պայմանների բարելավումը, Կոռուպցիոն գործեր քննող միասնական քննչական մարմնի և հակակոռուպցիոն դատարանների ստեղծումը: Արդարադատության նախարարությունը, որպես հակակոռուպցիոն ոլորտում քաղաքականության մշակման իրավասու մարմին, պատասխանատու է ամբողջ գործընթացի իրականացման և համակարգման համար: |
| Ազատությունից զրկված անձանց պահման պայմանների բարելավում, իրավունքների իրացում | Ազատությունից զրկված անձանց իրավունքների  անխոչընդոտ իրացում՝ պետք է շարունակական քայլեր ձեռնարկվեն ազատությունից  զրկված անձանց հիմնական իրավունքների երաշխավորման, այդ թվում՝ արտաքին  աշխարհի հետ կապի ամրապնդման, պահման պայմանների բարելավման  նպատակով |
| Քրեակատարողական հիմնարկներում ազատությունունից զրկված անձանց առողջության պահպանման իրավունքի իրացում | ազատությունից զրկված անձանց տրամադրվող բժշկական օգնության և սպասարկման որակի բարձրացում,քրեակատարողական հիմնարկներում առողջության պահպանման իրավունքի արդյունավետ իրացում և երաշխավորում՝ հաշվի առնելով այն, որ առողջության պահպանման իրավունքը հատկապես կարևորվում է հասարակությունից մեկուսացման պայմաններում |
| Հարկադիր կատարման համակարգի բարեփոխումներ | կատարողական վարույթի արդյունավետությունը բարձրացնելու և առկա խնդիրները վերացնելու անհրաժեշտություն |

**4. ՄԺԾԾ ԺԱՄԱՆԱԿԱՀԱՏՎԱԾՈՒՄ ԻՐԱԿԱՆԱՑՎԵԼԻՔ ԾԱԽՍԱՅԻՆ ԾՐԱԳՐԵՐԸ**

**4.1. Պարտադիր և հայեցողական ծախսերը**

*ՀՀ արդարադատության նախարարության կողմից իրականացվող պարտադիր և հայեցողական ծախսերի վերաբերյալ տեղեկատվությունն ամփոփված է ստորև ներկայացված աղյուսակում.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Դասիչը | | | Միջոցառման անվանումը | Պարտադիր կամ հայեցողական պարտավորությունների շրջանակը | Պարտադիր պարտավորության շրջանակներում գործադիր մարմնի հայեցողական իրավասությունների շրջանակները | | Պարտադիր կամ հայեցողական պարտավորությունը սահմանող օրենսդրական հիմքերը | |
| Ծրագիր | Միջոցառում | |
| Պարտադիր ծախսերին դասվող միջոցառումներ, այդ թվում՝ | | | | | | | | |
| *1052* | 11001 | Քաղաքացիական կացության ակտերի գրանցման ծառայությունների տրամադրում | | Քաղաքացիական կացության ակտերի գրանցման՝ տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին լիազորությունների պատվիրակում | | համայնքի ղեկավարին պատվիրակված լիազրությունների իրականացման համար անհրաժեշտ ծախսերի ծավալը | | «Քաղաքացիական կացության ակտերի մասին» ՀՀ օրենք |
| *1057* | 11001 | Արդարադատության ոլորտում քաղաքականության, խորհրդատվության, մոնիտորինգի, գնման և աջակցության իրականացում | | ՀՀ օրենսդրության կատարելագործման ու համակարգման ապահովում, մարդու իրավունքների արդյունավետ պաշտպանության իրավական հիմքերի զարգացում,դատավորների նկատմամբ կարգապահական վարույթ հարուցելու օրենքով նախատեսված լիազորության իրականացման ապահովում, ներման խնդրագրերի քննարկման գործընթացի ապահովում, սնանկության կառավարիչների որակավորման գործընթացի ապահովում, նոտարական գործունեության ապահովում, իրավաբանական անձանց, պետական գրանցման ու հաշվառման ապահովում, շարժական գույքի նկատմամբ ապահովված իրավունքների գրանցման ապահովում, իրավական ակտերի պետական իրավական փորձաքննության ապահովում | | Արդարադատության նախարարության կառուցվածք, աշխատողների թվաքանակ, էլեկտրոնային կառավարման համակարգերի ներդնում | | «Կառավարության կառուցվածքի և գործունեության մասին» ՀՀ օրենք |
| *1057* | 11003 | Անձնական տվյալների պաշտպանության իրականացում | | Անձնական տվյալների պաշտպանության հետ կապված հարաբերությունների սուբյեկտների իրավունքների պաշտպանության ապահովում | | Գործակալության աշխատողների թվաքանակ | | «Անձնական տվյալների պաշտպանության մասին» ՀՀ օրենք |
| *1093* | 11001 | Հանրային պաշտպանության ծառայություններ | | Օրենսդրությամբ սահմանված դեպքերում քաղաքացիներին անվճար իրավաբանական ծառայությունների տրամադրում | | Հանրային պաշտպանների թվաքանակ | | «Փաստաբանության մասին» ՀՀ օրենք |
| *1093* | 11002 | Սնանկության գործերով կառավարչական ծառայությունների ձեռքբերում | | Օրենսդրությամբ (օրենքներով և կառավարության որոշումներով) նախատեսված օժանդակություն և փոխհատուցումներ | | Հայեցողական բաղադրիչ չի պարունակում | | «Սնանկության մասին» ՀՀ օրենք |
| *1093* | 11003 | Փորձաքննությունների ծառայությունների տրամադրում | | Քրեական հետապնդում, վարչական վարույթ իրականացնող մարմինների կամ քրեական գործերով դատարանների որոշումների հիման վրա փորձագիտական հետազոտությունների իրականացում և դրա արդյունքում փորձագետի եզրակացությունների տրամադրում | | Փորձաքննությունների ծառայությունների սակագնի սահմանում, տարեկան ֆինանսավորման չափի որոշում | | ՀՀ քրեական դատավարության օրենսգիրք |
| *1120* | 11001 | Քրեակատարողական ծառայություններ | | Ազատությունից զրկված անձանց իրավունքների իրացում և վերականգնողական արդարադատության սկզբունքների իմպլեմենտացում | | Քրեկատարողական ծառայության կառուցվածք, հաստիքների թվաքանակ, մեկ դատապարտյալի վրա կատարվող ծախս | | Քրեական օրենսգիրք, Քրեական դատավարության օրենսգիրք, «Ձերբակալված և կալանավորված անձանց պահելու մասին» ՀՀ օրենք, «Քրեակատարողական ծառայության մասին» ՀՀ օրենք |
| *1120* | 11002 | Պրոբացիայի ծառայություններ | | Հասարակության անվտանգության ապահովումը՝ կրկնահանցագործության կանխարգելման և կրճատման միջոցով | | Պրոբացիայի ծառայությունում ներգրավված աշխատողների թվաքանակ, ծառայության վարձակալական տարածք | | «Պրոբացիայի մասին» ՀՀ օրենք և հարակից ակտեր |
| *1120* | 11004 | Դեղորայքով ապահովում կալանավայրերում պահվող ազատազրկվածներին | | Կենտրոնացված կարգով դեղորայքի ձեռք բերում ամբուլատոր-պոլիկլինիկական և հոսպիտալային բուժօգնություն ստացողներին տրամադրելու նպատակով | | Ձեռք բերվող դեղորայքի տեսականի և քանակը | | «Ձերբակալված և կալանավորված անձանց պահելու մասին» ՀՀ օրենք,«Քրեակատարողական ծառայության մասին» ՀՀ օրենք |
| *1120* | 11007 | Քրեակատարողական հիմնարկներում պահվող ազատությունից զրկված անձանց առողջության պահպանման իրավունքի իրացում | | Քրեակատարողական հիմնարկներում պահվող անձանց բժշկական օգնության և սպասարկման ծառայությունների տարամադրում | | «Քրեակատարողական բժշկության կենտրոն» ՊՈԱԿ-ի աշխատողների թվաքանակ, վերապատրաստումներ և սարքավորումներ | | «Ձերբակալված և կալանավորված անձանց պահելու մասին» ՀՀ օրենք,«Քրեակատարողական ծառայության մասին» ՀՀ օրենք, ՀՀ կառավարության 2006 թվականի մայիսի 26-ի 825-Ն որոշում |
| *1123* | 11001 | Հրատարակչական, տեղեկատվական և տպագրական ծառայություններ | | ՀՀ-ում ընդունված և ստորագրված իրավական ակտերի պաշտոնական հրատարակման, պետական վկայականների և ձևաթղթերի տպագրման ծառայություններ | | Տեղեկագրերի, վկայականների, ձևաթղթերի տպաքանակ | | «Նորմատիվ իրավական ակտերի մասին» ՀՀ օրենք, Քաղաքացիական կացության ակտերի մասին ՀՀ օրենք |
| *1123* | 11002 | Թարգմանչական ծառայություններ | | ՀՀ, ԵՏՄ, ԵՄ իրավական ակտերի՝ միջազգային պայմանագրերի, միջազգային համագործակցությանն առնչվող փաստաթղթերի՝ դատական ակտերի, ՄԻԵԴ վճիռների և հարակից փաստաթղթերի՝ պաշտոնական թարգմանությունների կատարում ու ժամանակին ներկայացում շահառու մարմիններին | | Անգլերեն՝ ռուսերեն և հայերեն լեզուներով թարգմանված՝ վերանայված և խմբագրված/սրբագրված նյութերի էջաքանակ | | «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին պայմանագիր,  «Եվրասիական տնտեսական միության մասին» պայմանագիր,  ՀՀ-ԵՄ Համապարփակ և ընդլայնված գործընկերության համաձայնագիր,  «Տարածաշրջանային կամ փոքրամասնությունների լեզուների եվրոպական խարտիա»  «Նորմատիվ իրավական ակտերի մասին» ՀՀ օրենք,  «Միջազգային պայմանագրերի մասին» ՀՀ օրենք |
| *1147* | 11001 | Արխիվային ծառայություններ | | Հայաստանի Հանրապետության ազգային արխիվային հավաքածուի պահպանության ապահովում , համալրում, հաշվառում և հանրահռչակում | | Ոլորտի օրենսդրական և նորմատիվային դաշտի կանոնակարգում, իրականացվող ծրագրի նկատմամաբ վերահսկողության ապահովում | | ՀՀ արխիվային գործի մասին օրենք |
| *1149* | 11001 | Հատուկ ծառայողների վերապատրաստում և հատուկ ուսուցում | | Քրեակատարողական ծառայության և հարկադիր կատարումն ապահովող ծառայության հատուկ ծառայողների վերապատրաստում և հատուկ ուսուցման կազմակերպում | | Վերապատրաստում և հատուկ ուսուցում անցնող հատուկ ծառայողների թվաքանակներ, խմբերի քանակ, միջոցառման իրականացման ժամանակացույցեր, դասընթացների ծրագրեր և թեմաներ | | «Քրեակատարողական ծառայության մասին» և «Դատական ակտերի հարկադիր կատարումն ապահովող ծառայության մասին» ՀՀ օրենքների համապատասխանաբար 20-րդ և 14-րդ հոդվածներ |
| *1149* | 11002 | Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների, դատական կարգադրիչների վերապատրաստման և հատուկ ուսուցման ծառայություններ | | Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների և դատական կարգադրիչների վերապատրաստման և հատուկ ուսուցման կազմակերպում | | Վերապատրաստման դասընթացներում ընդգրկված թեմաների քանակը | | «Արդարադատության ակադեմիայի մասին» ՀՀ օրենք |
| *1149* | 12001 | Մասնագիտական վերապատրաստում անցնող ունկնդիրներին կրթաթոշակի տրամադրում | | Դատավորների և դատախազների թեկնածությունների ցուցակում ընդգրկվելու նպատակով անձանց վերապատրաստման կրթաթոշակի տրամադրում | | Դասընթացի տևողությունը | | «Արդարադատության ակադեմիայի մասին» ՀՀ օրենք |
| *1182* | 11001 | Հարկադիր կատարման ենթակա ակտերի կատարումն ապահովող ծառայություններ | | Դատական ակտերի, կատարողական թերթերի, կատարողական մակագրության թերթերի և անբողոքարկելի վարչական ակտերի պահանջների կատարման ապահովում | | Վերապատրաստման դասընթացներում ընդգրկված թեմաների քանակը | | «Հարկադիր կատարումն ապահովող ծառայության մասին» ՀՀ օրենք |
| Հայեցողական ծախսերին դասվող միջոցառումներ, այդ թվում՝ | | | | | | | | |
| Շարունակական բնույթի հայեցողական ծախսերին դասվող միջոցառումներ, այդ թվում՝ | | | | | | | | |
| 1057 | 11007 | Օրենսդրության զարգացման և իրավական հետազոտությունների կենտրոնի գործունեության ապահովում | | ազգային, օտարերկրյա օրենսդրության և գիտական, այդ թվում՝ իրավահամեմատական, վերլուծությունների իրականացում, դրանց արդյունքներով վերհանված միջազգային լավագույն փորձի և նորարարական իրավական նախաձեռնությունների ներդնում ներպետական օրենսդրության մեջ,  հանրային քննարկումների և հանրային իրազեկմանն ուղղված միջոցառումների կազմակերպում և իրականացում,  նորմատիվ իրավական ակտերի կիրարկման մշտադիտարկման իրականացում,կոնկրետ դատական գործերով Հայաստանի Հանրապետության դատարաններում վարչապետի, Կառավարության, ինչպես նաև Արդարադատության նախարարության շահերի ներկայացում: | |  | | ՀՀ կառավարության 25.08.2016թ. թիվ 858-Ն որոշում, Արդարադատության նախարարի և ԱՄՆ ՄԶԳ-ի միջև 2019 թվականի սեպտեմբերի 6-ին ստորագրված իրականացման նամակ՝ ԱՄՆ ՄԶԳ-ի և Հայաստանի Հանրապետության կառավարության միջև 2013թ. կնքված՝ Զարգացման համագործակցության նպատակի AAG-111-G-13-001 համաձայնագիր |
| 1120 | 11005 | Իրավախախտում կատարած անձանց գեղագիտական դաստիարակության և կրթական ծրագրերի իրականացում | | Քրեակատարողական հիմնարկներում գտնվող իրավախախտում կատարած անձանց գեղագիտական դաստիարակության և կրթության ծրագրերի իրականացում | |  | | ՀՀ կառավարության 2019-2024թթ. ծրագիր, Մարդու իրավունքների պաշտպանության ազգային ռազմավարության, Հայաստանի Հանրապետությունում երեխայի իրավունքների պաշտպանության ռազմավարական ծրագրեր |
| Շարունակական բնույթի հայեցողական ծախսերին չդասվող միջոցառումներ, այդ թվում՝ | | | | | | | | |
| 1057 | 31001 | ՀՀ արդարադատության նախարարության կարողությունների զարգացում և տեխնիկական հագեցվածության ապահովում | | Վարչական սարքավորումների ձեռքբերում | |  | |  |
| 1120 | 31001 | ՀՀ արդարադատության նախարարության պրոբացիայի ծառայության կարողությունների զարգացում և տեխնիկական հագեցվածության ապահովում | | Վարչական սարքավորումների և շենքերի ձեռքբերում ու վարձակալություն | |  | |  |
| 1120 | 31002 | Քրեակատարողական ծառայության շենքային ապահովվածության և պայմանների բարելավում | | Շենքերի և շինությունների շինարարություն, կապիտալ վերանորոգում, ինչպես նաև օպտիմալացում | |  | |  |
| 1120 | 31003 | Քրեակատարողական ծառայության տեխնիկական հագեցվածության բարելավում | | Վարչական սարքավորումների ձեռքբերում | |  | |  |
| 1120 | 32001 | Քրեակատարողական բժշկության կենտրոնի կարողությունների զարգացում և տեխնիկական հագեցվածության ապահովում | | Վարչական սարքավորումների ձեռքբերում | |  | |  |
| 1182 | 31001 | Հարկադիր կատարման ծառայության տեխնիկական հագեցվածության բարելավում | | Վարչական սարքավորումների ձեռքբերում | |  | | ՀՀ կառավարության 02.06.2011թ. թիվ 860-Ն որոշում |

**4.2. Գոյություն ունեցող ծախսային պարտավորությունները**

**1052.Քաղաքացիական կացության ակտերի գրանցում**

«Քաղաքացիական կացության ակտերի գրանցում**»** «Քաղաքացիական կացության ակտերի գրանցում**»** ծրագրի նպատակն է ապահովել քաղաքացիական կացության ակտերի գրանցման, տեղեկանքների տրամադրման, ակտային գրանցումների վերականգնման, ակտային գրանցումներում ուղղումների, փոփոխությունների կատարման համար համայնքի ղեկավարին պատվիրակված լիազորությունների իրականացումը: Ծրագրի շրջանակներում  իրականացվում է մեկ  միջոցառում՝ *11001.«Քաղաքացիական կացության ակտերի գրանցման ծառայությունների տրամադրում»*, որի գծով 2020-2021թթ. նախատեսվել է 330585.8 հազ. դրամ։

**1057.Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում**

«Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում» ծրագրի շրջանակներում նախատեսվում է իրականացնել չորս միջոցառում, որոնց գծով ծախսերը նախատեսվում են 2021 թվականին հատկացված գումարների սահմաններում, հաշվի առնելով աշխատավարձի բնականոն աճը։

**1093. Դատական և հանրային պաշտպանություն**

Այս ծրագրի գծով միջոցներն ուղղվում են իրավունքի պաշտպանության հասանելիության և օբյեկտիվության ապահովմանը: Այս ծրագրի գծով իրականացվող միջոցառումներից․

*11001. «Հանրային պաշտպանության ծառայություններ»* միջոցառման նպատակն է հանրային պաշտպանի գրասենյակի զարգացման և գործառույթների արդյունավետ իրականացման պայմանների շարունակական բարելավումը` «Փաստաբանության մասին» ՀՀ օրենքով սահմանված կարգով և հաշվարկով տրամադրվող դրամական միջոցների շրջանակներում։ 2022-2024թթ․ միջոցառման գծով նախատեսվում է 417,485․6 հազ․ դրամ;

«Փաստաբանության մասին» ՀՀ օրենքի 45-րդ հոդվածի 7-րդ պարբերության համաձայն՝ հանրային պաշտպանների գործունեության հետ կապված ծախսերը փոխհատուցվում են պետական բյուջեից, որոնք ներառում են հանրային պաշտպանների պաշտոնային դրույքաչափը և հանրային պաշտպանների գործունեության ապահովման հետ կապված այլ ծախսեր։

*11002. «Սնանկության գործերով կառավարչական ծառայությունների ձեռքբերում*» միջոցառման շրջանակներում անվճարունակության գործերով կառավարիչներին իրենց մատուցած ծառայությունների դիմաց օրենսդրությամբ ( *«*Սնանկության մասին» ՀՀ օրենքի 30 հոդվածի 5-րդ մասի պահանջներին համապատասխան) նախատեսված օժանդակության և փոխհատուցումների նպատակով 2022-2024թթ․ թվականին նախատեսվում է 34000.0 հազ. դրամ գումար:

11003. *«Փորձաքննությունների ծառայությունների տրամադրում»* միջոցառման շրջանակներում փորձաքննությունները կատարվում են ՀՀ քրեական դատավարության օրենսգրքով սահմանված դեպքերում և կարգով, մասնավորապես՝ միայն հետաքննության մարմնի, քննիչի, դատախազի և դատարանի որոշման հիման վրա։ Այս միջոցառման գծով 2020թվականի բյուջեի մասին օրենքով նախատեսվել է 220,663․4 հազ. դրամ, ՀՀ կառավարության 17․12․2020թ․ թիվ 2094 որոշմամբ լրացուցիչ փորձագիտական ծառայություններ ձեռքբերելու նպատակով հատկացվել է 15,002․4 հազ․ դրամ, ճշտված բյուջեն, դրամարկղային ծախսը կազմել է 235,665․8 հազ. դրամ, որի դիմաց իրականացվել է 6773 փորձաքննություն։ 2022 թվականի համար նախատեսվել է 220,668․0հազ․ դրամ։

Պետական պատվերի շրջանակում իրականացվող փորձաքննությունների ծառայությունների մատուցվող ծավալը և գումարը ուղիղ համեմատական կախվածություն ունեն ինչպես կատարված հանցագործությունների քանակի, այնպես էլ դրանց տեսակի հետ, ինչի պատճառով ծավալի ակնկալվող փոփոխությունը հնարավոր չէ ճշգրիտ կանխատեսել: Այդուհանդերձ, նախընթաց տարիների վիճակագրական տվյալների վերլուծության արդյունքները հնարավորություն են ընձեռում նախանշելու ոլորտի զարգացման միտումները:

Անհրաժեշտ է նշել, որ պետական պատվերից դուրս մատուցված փորձաքննությունների ծառայությունների գծով ստացված եկամուտները մինչև 2020 թվականը թույլ են տվել հոգալ կազմակերպության ընթացիկ պահպանման ծախսերը, ապահովել որոշակի մրցունակություն աշխատաշուկայում՝ փորձագետների արտահոսքը կանխելու տեսանկյունից: Հնարավորությունների սահմաններում կատարվել է տեխնիկական և ծրագրային վերազինում։ Սակայն հարկ է նշել, որ նշված եկամուտները ներկայումս էականորեն նվազել են դրանք ապահովող հիմնական երեք գործառույթների կատարումը փաստացի դադարեցնելու պատճառով։ Առաջինը՝ ներկրվող ավտոտրանսպորտային միջոցների վրա վնասակար արտանետումների չեզոքացուցիչի տեղադրված լինելու փաստը ստուգելու և դրանց աշխատունակությունը պարզելու հետ կապված աշխատանքների կատարումն է, երկրորդը ներկրվող ավտոտրանսպորտային միջոցների մաքսազերծման համար շուկայական արժեքի որոշման փորձաքննությունների կատարումն է, և երրորդը ապահովագրական ընկերությունների կողմից պատվիրվող ավտոտրանսպորտային միջոցների պատահարների հետ կապված փորձաքննությունների կատարումն է։ Առաջինի մասով վերացվել է պարտադիր ստուգման պահանջը, երկրորդի մասով այլևս պատվերներ չեն ստացվում, քանի որ մաքսազերծումը կատարվում է ինվոյսային արժեքով, իսկ երրորդ տեսակի մասով փորձաքննությունները սկսել են իրականացնել մի շարք մասնավոր ընկերություններ, իսկ պետական փորձագիտական կազմակերպություններն ի վիճակի չեն ձեռնարկատիրական գործունեության այդ ուղղությամբ աշխատանքներ ծավալել՝ քրեական դատավարության շրջանակներում իրենց հանձնարարվող փորձաքննությունների իրականացմամբ պայմանավորված ծանրաբեռնվածության շարունակականության պատճառով։

ՀՀ դատարանների կողմից քաղաքացիական, վարչական կամ սնանկության գործերով նշանակվող փորձաքննությունների կատարման մասով հարկ է նշել, որ չնայած դրանց քանակը չի նվազել, այլ որոշ փորձաքննությունների տեսակներով նույնիսկ աճել է, այնուամենայնիվ, այս ուղղությամբ իրականացվող փորձաքննությունների կատարումն ըստ էության հանդիսանում է ոչ շահավետ, քանի որ փորձաքննության ծախսի վճարման հարցը, գործերի գերակշիռ մասում փորձաքննություն նշանակելիս դատարանների որոշումներով լուծման են թողնվում վերջնական դատական ակտով, որի կայացումն ու բողոքարկումներով պայմանավորված օրինական ուժի մեջ մտնելը մեծ մասամբ տարիներ է տևում, իսկ դատական ակտի օրինական ուժի մեջ մտնելուց հետո անգամ, շատ հաճախ կողմը, որի վրա վերջնական դատական ակտով դրվում է փորձաքննության ծախսի վճարման պարտավորությունը, չի ունենում դրամական միջոցներ և գույք, այդպիսով նշված ծախսերի ստացումը դարձնելով անիրատեսական:

**1120. Քրեակատարողական ծառայություններ**

«Քրեակատարողական ծառայություններ» ծրագրի միջոցներն ուղղվում են քրեակատարողական հիմնարկների օպտիմալացմանը և արդիականացմանը, արտաքին աշխարհի հետ կապի ամրապնդմանը, պահման պայմանների բարելավման, տրամադրվող բժշկական օգնության և սպասարկման որակի բարձրացմանը, պրոբացիայի խնդիրների լուծմանը: Ծրագրի զարգացման առաջնահերթությունը հաշվի առնելով` վերջին 3 տարիների ընթացքում ծրագրին ուղղվող միջոցները զգալի ավելացվել են:

«Քրեակատարողական ծառայություններ» ծրագրի շրջանակներում իրականացվող միջոցառումներն են.

11001.*«Քրեակատարողական ծառայություններ»* միջոցառումը ներառում է դատարանի նշանակած պատիժների կատարումը, քրեակատարողական հիմնարկների պահպանությունը, ազատությունից զրկելու ձևով պատիժ կրող դատապարտյալներին և կալանավորվածներին փոխադրումը և այլն: Կարևորվում է քրեակատարողական ծառայության կայուն գործունեության ամրապնդումը, որի շրջանակներում քրեակատարողական համակարգի բարեփոխումների շարունակական գործընթացում նախատեuվում են դատապարտյալների և կալանքի տակ գտնվող անձանց իրավունքների առավել լիարժեք պաշտպանության, դատապարտյալների և կալանքի տակ գտնվող անձանց պահելու վայրերում պայմանների բարելավմանն ուղղված անհրաժեշտ միջոցառումների իրականացման խնդիրները։

Միջոցառման գծով 2020 թվականի պետական բյուջեի մասին օրենքով 9,332,610.9 հազ. դրամ, ՀՀ կառավարության 27․05․2020թ․ թիվ 1010-ն որոշման համաձայն քրեակատարղական ծառայողների հավելավճարների վճարման նպատակով լրացուցիչ հատկացվել է 1,261,044.8 հազ․ դրամ։ 2022թ. այս միջոցառման գծով նախատեսվել է 15,358,857.1հազ․ դրամ։Նախորդ տարվա համեմատ լրացուցիչ գումարներ են նախատեսվել հիմնականում աշխատանքի վարձատրության գծով։

Միաժամանակ, քրեակատարողական և պրոբացիայի ոլորտի 2019-2023 թվականների ռազմավարությունով պայմանավորված քրեակատարողական ծառայության շենքերի կառուցման, կապիտալ վերանորոգման և նախագծահետազոտական աշխատանքների իրականացման, տրանսպորտային, վարչական սարքավորումների և այլ մեքենաների ձեռքբերման նպատակով գումարներ են նախատեսվել 31002.«Քրեակատարողական ծառայության տեխնիկական հագեցվածության բարելավում» և 31003. «Քրեակատարողական ծառայության շենքային պայմանների բարելավում» միջոցառումների գծով 2022 թ.` 3,442,047.5 հազ. դրամ (կապիտալ ծախս):

*11002. «Պրոբացիայի ծառայություններ»* միջոցառման գծով նախատեսված միջոցներն ուղղվում են պրոբացիայի խնդիրների իրականացմանը: Դրանք են

.1) քրեական վարույթի ընթացքում սույն օրենքով նախատեսված այլընտրանքային խափանման միջոցների կատարումը.

2) ազատությունից զրկելու հետ չկապված պատիժների և դատարանի կիրառած հարկադրանքի այլ միջոցների կատարումը.

3) ազատությունից զրկելու հետ չկապված պատիժների և այլընտրանքային խափանման միջոցների կատարման անհատական պլանավորման իրականացումը` գնահատելով ռիսկերը և հաշվի առնելով պրոբացիայի շահառուի կարիքները.

4) պատիժը կրելուց պայմանական վաղաժամկետ ազատելու, պատիժն ավելի մեղմ պատժով փոխարինելու, դատվածությունը հանելու վերաբերյալ պրոբացիայի շահառուի մասին զեկույցների տրամադրումը.

5) պատիժը պայմանականորեն չկիրառելու, պատժի կրումից ազատելու, պատիժը կրելուց պայմանական վաղաժամկետ ազատման դեպքում փորձաշրջանի մեջ գտնվող կամ պատժի կրումը հետաձգված անձանց նկատմամբ սահմանված վերահսկողության իրականացումը.

6) պրոբացիայի շահառուի և տուժողի (տուժողի իրավահաջորդի) միջև հաշտարարության իրականացումը: Այս միջոցառման գծով գումարները նախատեսվել են 2021թվականին նախատեսվածի չափով՝ հաշվի առնելով աշխատավարձի բնականոն աճը։

*11004. «Դեղորայքով ապահովում կալանավայրերում պահվող ազատազրկվածներին»* միջոցառման գծով գումարներն ուղղվում են դատապարտյալների բժշկական օգնության համար անհրաժեշտ դեղորայքի և առողջապահական նյութերի ձեռքբերմանը։ Այս նպատակով նախատեսվում է տարեկան 150 մլն դրամ:

*11005. «Իրավախախտում կատարած անձանց գեղագիտական դաստիարակության և կրթական ծրագրերի իրականացում»* միջոցառման հիմնական նպատակն է քրեակատարողական հիմնարկներում պատիժ կրող և պատժից ազատվելուն նախապատրաստվող անձանց, ինչպես նաև պրոբացիայի շահառուների վերասոցիալականացումը և ներգրավումը ուսումնական ու դաստիարակչական գործընթացներին՝ նպաստելով կրկնահանցագործությունների նվազմանը: 2021 թվականին շրջանակում նախատեսվում է իրականացվել 110 շահառուի համար դասընթաց՝ համաձայն ՀՀ արդարադատության նախարարի 2021 թվականի հունվարի 26-ի N 17-Ա հրամանի: Դասընթացները պետք է իրականացվեն ՀՀ արդարադատության նախարարության «Երևան-Կենտրոն», «Աբովյան», «Արմավիր», «Սևան», «Կոշ», «Նուբարաշեն» քրեակատարողական հիմնարկներում դատապարտված և/կամ կալանավորված անձանց, ինչպես նաև ՀՀ արդարադատության նախարարության պրոբացիայի շահառուների համար: 2022-2024թթ միջոցառման գծով նախատեսվում է 34,507․4 հազ․դրամ։

*11006.* «*Արդարադատության նախարարության քրեակատարողական հիմնարկներում պահվող կալանավորված անձանց և դատապարտյալներին պատշաճ բժշկական օգնության և սպասարկման ծառայություններ*» միջոցառման գծով գումարներ նախատեսվել են 2019 թվականի մայիս ամսից: Քրեակատարողական հիմնարկներում բժշկական ծառայությունների արդիականացման խնդրի լուծումը մեծապես կապված է քրեակատարողական առողջապահական առկա համակարգի ինստիտուցիոնալ արդյունավետության ապահովման հետ:

Կալանավորված անձանց և դատապարտյալների պատշաճ որակով բժշկական օգնության և սպասարկման ծառայությունների մատուցման բժշկական անձնակազմի մասնագիտական անկախության նպատակով քրեակատարողական բուժօգնության ծառայությունը քրեակատարողական վարչության ենթակայությունից դուրս է գործում:

Այս նպատակով ստեղծվել է «Քրեակատարողական բժշկության կենտրոն» պետական ոչ առևտրային կազմակերպությունը, որի պահպանման ծախսերի համար 2021թ. նախատեսվել է 588․564․0 հազ․ դրամ։ 2022-2024թթ. ևս նախատեսվում է 588,564.0 հազ. դրամ

**1123. Իրավական իրազեկում և տեղեկատվության ապահովում**

«Իրավական իրազեկում և տեղեկատվության ապահովում» ծրագրի գծով իրականացվում է երկու միջոցառում:

*11001. «Հրատարակչական, տեղեկատվական և տպագրական ծառայություններ»* միջոցառման շրջանակներում ապահովվում է երկու օրվա ընթացքում իրավական ակտերի էլեկտրոնային հրատարակությունը («Նորմատիվ իրավական ակտերի մասին» ՀՀ օրենքի 25-րդ հոդվածի պահանջով՝ 3. Նախարարությունը պարտավոր է երկու աշխատանքային օրվա ընթացքում ապահովել նորմատիվ իրավական ակտն ընդունած մարմնի կողմից` սահմանված կարգով ներկայացված նորմատիվ իրավական ակտերի միասնական կայքում հրապարակելը, ինչպես նաև նորմատիվ իրավական ակտերի պաշտոնական ինկորպորացիան:), պաշտոնական ինկորոպորացիաների աշխատանքները, ինչպես նաև Հայաստանի Իրավական Տեղեկատվության Համակարգի` «ԱՐԼԻՍ» (ՀԻՏՀ) կայքի պահպանումը, կառավարումը և սպասարկումը։ Այս նպատակով նախատեսվում է 373,651.2 հազ. դրամ։

Միջոցառման գծով 1496.4 հազ. դրամը նախատեսվում է պոլիգրաֆիական արտադրանքի ձեռքբերման: Ընդհանուր միջոցառման գծով 2022-2024թթ. նախատեսվում է 375,147.6հազ. դրամ:

*11002. «Թարգմանչական ծառայություններ»* միջոցառումն ապահովում է ՀՀ, ԵՏՄ, ԵՄ իրավական ակտերի, ՀՀ ազգային զեկույցների, ՀՀ պետական մարմինների կողմից միջազգային կառույցներ ներկայացվող և այդ կառույցների կողմից ՀՀ մարմիններ ներկայացվող փաստաթղթերի, այլ պետությունների հետ Հայաստանի Հանրապետության երկկողմ հարաբերությունների շրջանակներում դատական ակտերի և հարակից փաստաթղթերի, Հայաստանի Հանրապետության վերաբերյալ Մարդու իրավունքների եվրոպական դատարանի վճիռների և հանձնարարվող այլ առանցքային փաստաթղթերի թարգմանությունների կատարումն ու ժամանակին ներկայացումը շահառու մարմիններին: Միջոցառման շրջանակներում տարեկան թարգմանվում է մոտ 25500էջ: 2022 թվականին միջոցառման իրականացման նպատակով նախատեսվում է 260,543.0 հազ․ դրամ։

**1147. Ազգային արխիվի ծրագիր**

Այս ծրագրի «Արխիվային ծառայություններ» միջոցառման գծով նախատեսված միջոցներն ուղղվում են արխիվային հավաքածուի պահպանության ապահովմանը, համալրմանը, հաշվառմանը, թվայնացմանը, հանրահռչակմանը, հանրության կողմից արխիվային նյութերի օգտագործման ապահովմանը: «Հայաստանի ազգային արխիվ» ՊՈԱԿ-ի կողմից իրականացվող ՀՀ պետական բյուջեի «Արխիվային ծառայություններ» ծրագրի միջնաժամկետ ծախսային ծրագրի ֆինանսական ցուցանիշները սահմանվել են իրականացվող ծրագրի նպատակներին և գերակայություններին համապատասխան և միտված են ՀՀ արխիվային հավաքածուի պահպանության ապահովմանը, համալրմանը, հաշվառմանը, թվայնացմանը, հանրահռչակմանը, հանրության կողմից արխիվային նյութերի մատչելի օգտագործման ապահովմանը: Միջոցառման գծով 2022թվականին նախատեսվել է 659,893․3հազ․ դրամ, 2023-2024թթ․՝ տարեկան 761,318․0հազ․ դրամ ։

**1149. Արդարադատության համակարգի աշխատակիցների վերապատրաստում և հատուկ ուսուցում**

11001. 2022-2024 թվականների ՄԺԾԾ ժամանակահատվածում ծրագրի *«Հատուկ ծառայողների վերապատրաստում և հատուկ ուսուցում»* միջոցառման շրջանակներում նախատեսվում է իրականացնել տարեկան կտրվածքով 550 ծառայողի վերապատրաստում և 1700 ծառայողի հատուկ ուսուցում։ Նկատի ունենալով «Քրեակատարողական ծառայության մասին» Հայաստանի Հանրապետության օրենքում կատարված և նախատեսվող փոփոխություններն ու լրացումները, ինչպես նաև հիմք ընդունելով ոլորտում իրականացվող բարեփոխումները և հաստատված ռազմավարությունը՝ կարելի է փաստել, որ նախորդ երեք տարիներին ծառայողների վերապատրաստման ու հատուկ ուսուցման իրականացումը քանակական ցուցանիշների մակարդակի առումով որոշակի նվազել է, իսկ որակական ցուցանիշով կայուն աճ է արձանագրել, միաժամանակ, ֆինանսական ցուցանիշների մակարդակով չի աճել, այլ ընդհակառակն, զգալի նվազել է: Դրա հիմնական պատճառը ծրագրի միջոցառումն իրականացնող մասնագիտացված կազմակերպությունում վերջին 4 տարիներին իրականացված շարունակական օպտիմալացման գործընթացներն են: Հատուկ ծառայողի վերապատրաստման և հատուկ ուսուցման իրականացման նպատակով 2022 թվականի ՀՀ պետական բյուջեով նախատեսվող միջոցներից, ծրագիրն ամբողջ ծավալով իրականացնելու դեպքում կպահանջվի 197,652.0 հազ. դրամ գումար: Այսինքն, 2022-2024թթ. ՄԺԾԾ ժամանակահատվածի յուրաքանչյուր տարի 1700 հատուկ ծառայողի հատուկ ուսուցման և 550 հատուկ ծառայողի վերապատրաստման համար կպահանջվի տարեկան 15348.8 հազ. դրամ, պակաս գումար, քան նախատեսվել է 2021 թվականին: Հաշվարկի համար հիմք են ընդունվել Հայաստանի Հանրապետության արդարադատության նախարարի 2021 թվականի հունվարի 26-ի N 16-Ա հրամանով սահմանած հատուկ ուսուցման և վերապատրաստման մեկ ակադեմիական ժամի արժեքները՝ կապված ծառայողի վերապատրաստման ու հատուկ ուսուցման ակադեմիական ժամի տևողության՝ 2021 թվականի նկատմամբ անփոփոխ մնալու համգամանքով, համաձայն որի 1 հատուկ ծառայողի հատուկ ուսուցման և վերապատրաստման 1 ակադեմիական ժամի արժեքները մնում են 2021 թվականի սահմանված մակարդակի վրա:

*11002. «Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների և դատական կարգադրիչների վերապատրաստման և հատուկ ուսուցման ծառայություններ»* միջոցառումն ապահովում է

1.դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց մեջ դատավորի կամ դատախազի պաշտոն զբաղեցնելու համար անհրաժեշտ հմտությունների ձևավորումը, մասնագիտական գիտելիքների ընդլայնումը.

2.դատավորների, դատախազների, ինչպես նաև դատավորների թեկնածուների հավակնորդների ցուցակում ընդգրկված` Ակադեմիայի շրջանավարտների, դատական ծառայողների, դատախազության աշխատակազմում պետական ծառայողների, դատական կարգադրիչների մասնագիտական գիտելիքների և աշխատանքային ունակությունների հետևողական կատարելագործումը.

3.դատավորների, դատախազների, դատավորների և դատախազների թեկնածությունների ցուցակում ընդգրկված անձանց կրթական ծրագրերի աստիճանական մերձեցումը, համատեղ կրթական ծրագրերի իրականացումը:

2022-2024 թվականների համար ֆինանսական պահանջը «Դատավորների, դատախազների, դատավորների ու դատախազների թեկնածուների ցուցակում գտնվող անձանց, դատական ծառայողների, դատախազության աշխատակազմում ծառայողների և դատական կարգադրիչների վերապատրաստման և հատուկ ուսուցման ծառայություններ» միջոցառման գծով կազմում է 275,700․4 հազար դրամ ներառյալ դրամաշնորհի գծով առաջացող ավելացված արժեքի հարկը :

12001. «Մասնագիտական վերապատրաստում անցնող ունկնդիրներին կրթաթոշակի տրամադրում» միջոցառման գումարները տրամադրվում են «Արդարադատության ակադեմիայի մասին» ՀՀ օրենքի 14-րդ հոդվածի 2-րդ մասի համաձայն՝ դատավորների թեկնածուների հավակնորդների և դատախազների թեկնածությունների ցուցակում ընդգրկված անձանց, Ակադեմիայում մասնագիտական պատրաստման ընթացքում: Նշված շահառուները ստանում են ընդհանուր իրավասության դատարանի նիստերի քարտուղարի վարձատրությանը համապատասխան կրթաթոշակ: 2021թվականին միջոցառման գծով նախատեսված գումարները նվազեցվել են։ Նախատեսվում է կատարել փոփոխություն «Արդարադատության ակադեմիայի մասին» ՀՀ օրենքի 14-րդ հոդվածում , որից հետո կփփոխվի նաև միջոցառմամբ նախատեսված ցուցանիշները։

**1182. Հարկադիր կատարման ծառայություններ**

*11001.* «*Հարկադիր կատարման ենթակա ակտերի կատարումն ապահովող ծառայություններ*» միջոցառումն ապահովում է Հայաստանի Հանրապետության դատարանների, միջնորդ դատարանների և Հայաստանի Հանրապետության միջազգային պայմանագրերով նախատեսված դեպքերում օտարերկրյա դատարանների և միջնորդ դատարանների դատավճիռների և վճիռների հիման վրա տրված կատարողական թերթի, ինչպես նաև վարչական ակտերով պահանջների կատարումը և կատարողական վարույթի կողմերի և նրանց օրինական ներկայացուցիչների օրինական շահերի պաշտպանությունը։

**4.3. Նոր նախաձեռնությունները**

2022-2024թթ. բարեխումներ են նախատեսվում քրեակատարողական և պրոբացիոն ոլորտներում: «Քրեակատարողական ծառայություններ» ծրագրով գումարներ նախատեսվել են հիմնականում ընթացիկ ծախսերի իրականացման համար: Սակայն առանց կապիտալ ծախսերի, մասնավորապես շենքերի շինարարության, կապիտալ վերանորոգման, վարչական սարքավորումների ձեռքբերման, ոլորտում բարեփոխումներ իրականացնելն անիրատեսական է:

Հայաստանի ազգային արխիվում արխիվային փաստաթղթերի ճնշող մեծամասնության պահպանությունը իրականացվում է թղթե կրիչի միջոցով: Թղթե կրիչի վրա փաստաթղթերի շարունակական պահպանությունը բարդանում է կապված թղթի վնասվելու արդյունքում տեղեկության վերարտադրման որակի հնարավորության նվազեցման հետ: Այսօր փաստաթղթերի արխիվային պահպանության խնդիրը Հայաստանի ազգային արխիվը լուծում է տեղեկատվական տեխնոլոգիաների զարգացման ժամանակակից մակարդակին համապատասխան, ինչը թույլ է տալիս ստեղծել էլեկտրոնային արխիվ:

Տվյալների թվայնացման ու շտեմարանի ստեղծման և ընդլայնման գործում հաշվի է առնվում և առաջնահերթությունը տրվում է առանձնապես արժեքավոր և հազվագյուտ, ինչպես նաև առավել մեծ պահանջարկ ունեցող փաստաթղթերի վերաբերյալ տվյալների ներառմանը՝ ըստ թեմաների և ֆոնդերի (օր.՝ պարսկական և թուրքական ֆերմանների կոլեկցիա 1607-1907թթ., Ներսիսյան դպրոց, Երևանի արական գիմնազիա, Կովկասի հայոց բարեգործական ընկերություն, Երևանի նահանգային վարչություն, Երևանի արքունական պալատ, Հայկական մարզային վարչություն, Կովկասի փոխարքայի գրասենյակ, Գյուտ Աղայանի անձնական ֆոնդ 17-րդ դար, Հայաստանի առաջին հանրապետության շրջանին վերաբերող փաստաթղթեր, հայ եկեղեցու, հոգևորականության կյանքին ու գործունեությանը վերաբերող փաստաթղթեր, բռնադատվածների կարճված քրեական գործեր, Արևմտյան Հայաստանից գաղթածների մասին տեղեկություններ, չափաբերական մատյաններ), ինչպես նաև արխիվային ֆոնդերի ցուցակների ներառումը:

Այսօր Հայաստանի ազգային արխիվն ունի 5 թվայնացնող սարք, որոնցով օրական 2 հերթափոխով (12 ժամ) թվայնացվում է 1.520 պատկեր (էջ): Այս պահի դրությամբ թվայնացվել և Հայաստանի ազգային արխիվի սերվերին է կցվել շուրջ 1.850.000 պատկեր (էջ): Հայաստանի ազգային արխիվում պահվում է ավելի քան 350 միլիոն թղթե կրիչով փաստաթուղթ, որոնցից 7 միլիոնից ավելին առանձնապես արժեքավոր և հազվագյուտ փասթաղթեր են: Առաջնահերթություն է այդ փաստաթղթերի թվայնացումը, սակայն այդ աշխատանքների ծավալների մեծացման համար անհրաժեշտ է ձեռք բերել նոր թվայնացնող սարքեր: 6 նոր թվայնացնող սարքերի ձեռքբերունմը հնարավորություն կտա ընդհանուր առմամբ տարեկան թվայանցնել 500.0 հազար պատկեր (երկու հերթափոխով՝ 6-ժամյա աշխատանքային որվա դեպքում):

Նոր նախաձեռնությունների նպատակը, նկարագրությունը, սպասվող օգուտները, անհրաժեշտ գումարները ներկացված են նոր նախաձեռնությունների ձևաչափով:

**5. ՈՉ ԲՅՈՒՋԵՏԱՅԻՆ ԱՂԲՅՈՒՐՆԵՐԻՑ ՍՊԱՍՎՈՂ ԵԿԱՄՈՒՏՆԵՐԸ**

2022-2024թթ. իրականացվելիք ֆինանսատնտեսական գործունեության արդյունքում ոչ բյուջետային եկամուտներ չեն ակնկալվում:

**6. ՏԱՐԱԾՔԱՅԻՆ ԶԱՐԳԱՑՄԱՆՆ ԱՌՆՉՎՈՂ ԾՐԱԳՐԵՐԸ/ՄԻՋՈՑԱՌՈՒՄՆԵՐԸ**

Հայաստանի Հանրապետության արդարադատության նախարարությունն իր լիազորությունների ներքո չի իրականացնում տարածքային զարգացմանն ուղղակիորեն առնչվող ծրագրեր։

**7. ԱՐՏԱՔԻՆ ԱՂԲՅՈՒՐՆԵՐԻՑ` ՊԵՏԱԿԱՆ ԲՅՈՒՋԵԻ ԽՈՂՈՎԱԿՆԵՐՈՎ ՍՏԱՑՎՈՂ ՎԱՐԿԵՐԻ ԵՎ ԴՐԱՄԱՇՆՈՐՀՆԵՐԻ ՀԱՇՎԻՆ ԻՐԱԿԱՆԱՑՎԵԼԻՔ ԾՐԱԳՐԵՐԸ/ ՄԻՋՈՑԱՌՈՒՄՆԵՐԸ**

Եվրոպական միությունը Հայաստանում արդարադատության ոլորտի բարեփոխումների իրականացմանն աջակցելու նպատակով Հայաստանի կառավարությանը 2020 թվականին հատկացրել է ընդհանուր 30 միլիոն եվրո, որից 2021 թվականին՝ 9 մլն եվրոյին համարժեք դրամ։

2022-2024թթ. իրականացվելիք հակակոռուպցիոն, քրեակատարողարական ռազմավարություններով պայմանավորված մի շարք ծրագրեր և միջոցառումներ իրականացվելու են արդարադատության ոլորտի բարեփոխումներին ուղղված բյուջետային աջակցության ծրագրով հատկացված միջոցների հաշվին։

**8. ՄԺԾԾ ԺԱՄԱՆԱԿԱՀԱՏՎԱԾՈՒՄ ՖԻՆԱՆՍԱԿԱՆ ՊԱՀԱՆՋՆԵՐԻ ԱՄՓՈՓՈՒՄ**

2022-2024թթ. ժամանակահատվածի համար արդարադատության նախարարության պատասխանատվության ներքո գտնվող բնագավառների գծով ֆինանսական պահանջների վերաբերյալ ամփոփ տեղեկատվությունը ներկայացված է ՄԱՍ 3-ի 10 հավելվածում ներկայացված աղյուսակի ձևաչափին համապատասխան:

**9. ՀԱՅՏԻ ՀԵՏ ԿԱՊՎԱԾ ՌԻՍԿԵՐԸ**

|  |  |  |  |  |
| --- | --- | --- | --- | --- |
| Ռիսկի նկարագրությունը | | Երևույթի հանդես գալու հավանականությունը | Հնարավոր ազդեցությունը նպատակների և արդյունքային ցուցանիշների վրա | Ռիսկի կանխման/ հաղթահարման հնարավոր ուղիները |
| Քրեակատարողական հիմնարկներում պատժի կրման պայմանների բարելավման գծով նախատեսված գումարների կրճատում | 3 | Քրեակատարողական և պրոբացիոն ռազմավարություններով նախատեսված միջոցառումների իրականացման /մասնավորապես շենքային պայմաննների, նյութատեխնիկական ապահովման/ անհնարինություն | Լրացուցիչ գումարների հատկացում |
| Կադրերի արտահոսք | | 2 | ոլորտի քաղաքականության միջոցառումների իրականացման ոչ լիարժեք ապահովում | Աշխատավարձի բարձրացում, պարգևատրման ճկուն համակարգ |
| Հայտի մերժում և ֆինանսական միջոցների չհատկացում | | 3 | Հակակոռուպցիոն և դատաիրավական ռազմավարություններով նախատեսված միջոցառումների իրականացման /մասնավորապես հակակոռուպցիոն կոմիտեի, դատարանների շենքային պայմանների, նյութատեխնիկական ապահովման/ անհնարինություն | Գումարների նախատեսում |
| Արդարադատության համակարգի աշխատակիցների վերապատրաստում չիրականացնելը, | | 1 | Օրենքով սահմանված կարգապահական տույժի կիրառում արդարադատության համակարգի տարեկան վերապատրաստում չանցած աշխատակիցների նկատմամբ | Ծրագրի շարունակական ապահովում |

### 

## Հավելված N 12

ՄԺԾԾ ԺԱՄԱՆԱԿՀԱՏՎԱԾՈՒՄ ՀՀ ԿԱՌԱՎԱՐՈՒԹՅԱՆ ՈԼՈՐՏԱՅԻՆ ՔԱՂԱՔԱԿԱՆՈՒԹՅՈՒՆԸ

1. **ՈԼՈՐՏԸ**

ՀՀ արդարադատության նախարարությունը մշակում և իրականացնում է ոլորտում կառավարության քաղաքականությունը, մասնավորապես իրականացնում է արդարադատության, այդ թվում՝ հարկադիր կատարման, քրեակատարողական, պրոբացիայի, սնանկության, փաստաբանության, հաշտարարության, նոտարական գործունեության, քաղաքացիական կացության ակտերի պետական գրանցման, իրավաբանական անձանց պետական գրանցման և հաշվառման, անհատ ձեռնարկատերերի հաշվառման, զանգվածային լրատվության միջոցների հաշվառման, անձնական տվյալների պաշտպանության, շարժական գույքի նկատմամբ ապահովված իրավունքների գրանցման, իրավական փորձաքննության, միջազգային իրավական փոխօգնության, հակակոռուպցիոն և պետական ծառայությունների մատուցման միասնական գրասենյակների գործունեության ոլորտներում քաղաքականության մշակումը և իրականացումը:

1. **ՈԼՈՐՏԱՅԻՆ ՔԱՂԱՔԱԿԱՆՈՒԹՅԱՆ ՀԻՄՆԱԿԱՆ ԹԻՐԱԽՆԵՐԸ**

Վերոնշյալ ոլորտների շրջանակներում նախարարությունը առանձնացնում է ոլորտային քաղաքականության հիմնական թիրախները և դրանք արտացոլում Կառավարության ծրագրում: Մասնավորապես` հիմնական թիրախային ուղղությունները տեղ են գտել Կառավարության միջոցառումների ցանկում: Առանձնացվել է հակակոռուպցիոն բնագավառը, որի զարգացման նպատակով իրականացվելու են մի շարք միջոցառումներ, այդ թվում` Հակակոռուպցիոն կոմիտեի և հակակոռուպցիոն դատարանի ստեղծումը, կոռուպցիայի կանխարգելման (ներառյալ՝ հանրային ծառայության մեջ գտնվող անձանց գործունեության գույքի և եկամուտների թափանցիկության, տնտեսական գործունեության թափանցիկության ապահովում**)** և կոռուպցիոն հանցագործությունների բացահայտման մեխանիզմների բարեփոխումը, ապօրինի ծագում ունեցող գույքի բռնագանձման գործիքակազմի ներդրումը, հանրային իրազեկման ծրագրերի շարունակական իրականացումը: Դատաիրավական բնագավառի զարգացման նպատակով իրականացվելու են մի շարք միջոցառումներ, այդ թվում` Հայաստանի Հանրապետությունում առաջիկա 5 տարիների կտրվածքով իրականացվելիք իրավական և դատական բարեփոխումների պլանավորումը ՀՀ կառավարության քննարկմանը ներկայացնելը, Վճռաբեկ դատարանի վարչական պալատի ստեղծումը, Դատավորների թվակազմի ավելացումը, Դատավորների վարձատրության բարձրացումը, Կատարողական վարույթի բարեփոխումը, Հայաստանի Հանրապետության վարչական դատավարության բարեփոխումը: Մարդու իրավունքների պաշտպանության ոլորտում իրականացվելու են մասնավորապես` Մարդու իրավունքների պաշտպանվածության և մարդու ազատ ստեղծագործելու, արժանապատիվ ու երջանիկ ապրելու համար նպաստավոր պայմանների ստեղծում, բոլորի՝ օրենքի առջև հավասարության երաշխավորում, խտրականությանդրսևորումների կանխում, ինչպես նաև հավասար իրավունքների իրագործում Ազգային փոքրամասնություններին պատկանող անձանց իրավունքների առավել արդյունավետ պաշտպանություն, օրենսդրական երաշխիքների ամրագրում, անվճար իրավաբանական օգնության տրամադրման շրջանակների ընդլայնում:

Քրեակատարողական և պրոբացիայի համակարգում իրավիճակը բարելավելու, ինչպես նաև քրեական պատիժների նպատակային իրագործումն առավել արդյունավետ դարձնելու համար թիրախավորվել են հետևյալ առանցքային նպատակները՝ միջազգային չափանիշներին համահունչ մարդու և քաղաքացու հիմնական իրավունքների և ազատությունների պաշտպանության մեխանիզմների կատարելագործումը, ազատությունից զրկված անձանց պահման պայմանների բարելավումը, ազատությունից զրկված անչափահաս անձանց պահման պայմանների բարելավումը, ազատությունից զրկված և հաշմանդամություն ունեցող անձանց համար մատչելի պայմանների ապահովումը, ազատությունից զրկված անձանց բժշկական օգնության և սպասարկման պայմանների բարելավումը, դատապարտյալների և պրոբացիայի շահառուների վերասոցիալականացումը, քրեակատարողական հիմնարկների օպտիմալացումն ու արդիականացումը, քրեակատարողական ծառայության և քրեակատարողական հիմնարկների կառավարման մոդելի և կադրային քաղաքականության կատարելագործումը, կոռուպցիայի հաղթահարումը, պրոբացիայի ծառայության գործունեության արդյունավետության բարձրացումը, կադրային քաղաքականության վերանայումը *(բխում է* ՀՀկառավարության ծրագրի Ազատ, արժանապատիվ և երջանիկ քաղաքացի վերտառությամբ 4-րդ բաժնի Օրենքի առջև բոլորի հավասարությունը, արդարադատությունը և մարդու իրավունքների պաշտպանությունը վերտառությամբ 4.1-րդ գլխում ամրագրված դրույթներից. Կառավարությունը վճռական է նաև վերականգնողական արդարադատության սկզբունքների արմատավորման հարցում. նշված սկզբունքներից բխում է, որ արդարադատության ոլորտում իրականացվող բարեփոխումները պետք է ենթադրեն ազատազրկման ավանդական գաղափարախոսությունից անցում դեպի վերասոցիալականացման և վերականգնողական արդարադատության գաղափարախոսությանը: Այս համատեքստում Կառավարությունը պետք է միջոցներ ձեռնարկի ազատազրկման այլընտրանք հանդիսացող պատիժների և կալանավորմանն այլընտրանք հանդիսացող խափանման միջոցների կիրառման համար անհրաժեշտ օրենսդրական երաշխիքների նախատեսման, դրանց գործնական կիրառման համար անհրաժեշտ միջոցների ապահովման ուղղությամբ, ինչպես նաև քաջալերի նման միջոցների կիրառումը: Միաժամանակ, կարևորելով ազատությունից զրկված անձանց իրավունքների անխոչընդոտ իրացումը՝ պետք է շարունակական քայլեր ձեռնարկել ազատությունից զրկված անձանց հիմնական իրավունքների երաշխավորման, ներառյալ՝ արտաքին աշխարհի հետ կապի ամրապնդման, պահման պայմանների բարելավման, նրանց տրամադրվող բժշկական օգնության և սպասարկման որակի բարձրացման, վերասոցիալականացման գործընթացի արդյունավետության բարձրացման նպատակով:):

1. **ՈԼՈՐՏԱՅԻՆ ԾԱԽՍԱՅԻՆ ԾՐԱԳՐԵՐԸ ԵՎ ԾԱԽՍԱՅԻՆ ԳԵՐԱԿԱՅՈՒԹՅՈՒՆՆԵՐԸ**

Ոլորտային քաղաքականության թիրախների (վերջնական արդյունքների) ապահովման նպատակով ՄԺԾԾ ժամանակահատվածում հիմնական ծախսային գերակայություններն են.

1.Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում, նախարարության գործունեության արդյունավետության, նպատակաուղղվաության և բարձրացման, հանրությանը մատուցվող ծառայութունները բնակչության համար ավելի մատչելի դարձնելու նպատակով իրականացվող բարեփոխումներ

2. 2.Քրեակատարողական համակարգի կատարելագործում, քրեակատարողական հիմնարկների օպտիմալացում և արդիականացում, արտաքին աշխարհի հետ կապի ամրապնդման, պահման պայմանների բարելավման ապահովում

3.Քրեակատարողական հիմնարկներում պահվող ազատազրկվածներին բժշկական ծառայությամբ ապահովում, տրամադրվող բժշկական օգնության և սպասարկման որակի բարձրացում

4. Պրոբացիայի ծառայության գործունեության արդյունավետության բարձրացում

5. Հարկադիր կատարման համակարգի բարեփոխումներ

1. **ՈԼՈՐՏԱՅԻՆ ԾԱԽՍԵՐԻ ԳՆԱՀԱՏԱԿԱՆԸ**

|  |  |  |
| --- | --- | --- |
| Ծրագրային դասիչը | Ծրագրի/ Միջոցառման/ կատարող հանդիսացող պետական մարմնի անվանումը | 2022թ. բյուջե գումարը (հազար դրամ) |
| 1057 | Արդարադատության ոլորտում քաղաքականության մշակում, ծրագրերի համակարգում, խորհրդատվության և մոնիտորինգի իրականացում | 1,828,684.9 |  |
| 1052 | Քաղաքացիական կացության ակտերի գրանցում | 330,585.8 |  |
| 1093 | Դատական և հանրային պաշտպանություն | 672,153.6 |  |
| 1120 | Քրեակատարողական ծառայություններ | 13,261,626.1 |  |
| 1123 | Իրավական իրազեկում և տեղեկատվության ապահովում | 635,690.6 |  |
| 1147 | Ազգային արխիվի ծրագիր | 659,893.3 |  |
| 1149 | Արդարադատության համակարգի աշխատակիցների վերապատրաստում և հատուկ ուսուցում | 540,021.4 |  |
| 1182 | Հարկադիր կատարման ծառայություններ | 2,490,536.2 |  |
| 1228 | Հակակոռուպցիոն քաղաքականության մշակում,ծրագրերի համակարգում և մոնիտորինգի իրականացում | 1,500,000.0 |  |

Նոր նախաձեռնությունների մասով՝

|  |  |  |
| --- | --- | --- |
| Ծրագրային դասիչը | Ծրագրի/ Միջոցառման/ կատարող հանդիսացող պետական մարմնի անվանումը | 2022թ. բյուջե գումարը (հազար դրամ) |
| 1120 | Աջակցություն դատապարտյալներին՚ հիմնադրամի գործունեության ապահովում | 43,965.0 |
| Պրոբացիայի ծառայողներին փոխհատուցման տրամադրում | 23,652.0 |
| Պրոբացիայի ծառայոությանը էլեկտրոնային հսկողության միջոցների տրամադրում | 110,000.0 |
| Քրեակատարողական հիմնարկների օպտիմալացում, շենքային պայմանների բավարարում | 1,713,500.0 |
| Քրեակատարողական հիմնարկներում ազատությունից զրկված հաշմանդամություն ունեցող անձանց պահման մատչելի պայմանների ապահովում | 52,480.9 |
| 1080 | Դատական իշխանության գործունեության ապահովում և իրականացում | 987,480.1 |
| Վերաքննիչ հակակոռուպցիոն դատարանի բնականոն գործունեության և Վերաքննիչ հակակոռուպցիոն դատարանի կողմից դատական պաշտպանության իրավունքի ապահովում | 364,397.8 |
| Վերաքննիչ հակակոռուպցիոն դատարանի բնականոն գործունեության և Վերաքննիչ հակակոռուպցիոն դատարանի կողմից դատական պաշտպանության իրավունքի ապահովում | 353,925.7 |
| 1231 | Հակակոռուպցիոն գործերի քննության ապահովում | 1,803,176.5 |